text:
Sonja Jógvansdóttir
Sonja J. Jógvansdóttir (fødd 9. november 1977[1] í Tórshavn, uppvaksin í Fuglafirði)[2] er ein føroyskur journalistur, samskipari og politikari, ið varð vald inn á Føroya Løgting fyri Javnaðarflokkin á Løgtingsvalinum 2015, sum tann fyrsti samkyndi løgtinslimur, ið er opin um tað. Sonja valdi at fara úr Javnaðarflokkinum dagin eftir, at nýggj samgonga varð skipað hin 15. september 2015, og gjørdist leysgangari frá 16. september 2015.[3]
Bakgrund[rætta | rætta wikitekst]
Sonja vaks upp í Fuglafirði, tók studentsprógv á Stundentaskúlanum í Kambsdali]] í 1997 og hevur síðan lokið prógv sum Master of Arts við honours í stjórnmálafrøi frá University of Edinburgh í 2002. Harumframt hevur hon tikið fleiri fak á kandidatstøði innan fyrisiting á RUC 2004-2005.
Hon er stigtakari til og samskipari fyri SAMTAK síðan 2006. Samtak er eitt paraplyfelag fyri føroysku fakfeløgini. Hon starvaðist sum blaðkvinna í Dimmalætting frá 2002 til 2004 og aftur summarið 2005 og hevur síðan eisini starvast sum freelance journalistur og ráðgevi fyri ymisk áhugafeløg. Hon hevur starvast fyri eitt nú homoblaðið CPH Proud og Javnstøðunevndina). Hon var við til at seta á stovn Friðarbogan í 2003, ið var eitt áhugafelag fyri samkynd. Hon var virkin í Amnesty International 1997-2002.
Hon livir í føstum parlagi við fyrrverandi mentamálaráðharra Føroya, Annlis Bjarkhamar.[1]
Politisk lívsleið[rætta | rætta wikitekst]
Sonja stillaði upp til løgtingsvalið 2015 fyri Javnaðarflokkin. Hon var sera sjónlig í valstrínum, har hon marknaðarføtdi seg vid einari sloyfu, ið Óli Breckmann fyrr var kendur fyri at nýta. Tey bæði eru annars mótsetningar politiskt, hann uttast til høgru og hom langt til vinstru. Hon segði í valstríðnum, at hon vildi arbeiða fyri teimum ið vóru í fátækraváða og fyri at skapa javnrættindi til samkynd og øll í Føroyum. Hon fekk sera nógvar atkvøður, 1021 persónligar atkvøður, ið var næstflest hjá Javnaðarflokkinum og triðflest av øllum. Flokkur hennara kom í samgongu við Tjóðveldi og Framsókn og fekk løgmann og trý onnur landsstýrisfólk. Sonja kom ikki í landsstýrið, men seinni dagin eftir at landsstýrið varð sett, segði hon, at henni stóð í boði at gerast landsstýriskvinna í innlendismálum, men tað hevði hon takkað nei til, tí hon metti at onnur vóru betri egnaði til tað og at hon hevði egna seg betri til almannamál. Sama kvøld sum løgtingið hevði sín fyrsta fund og landsstýrið varð útnevnt, boðaði Sonja frá, at hon tók seg úr Javnaðarflokkinum, men at hon framvegis stuðlaði samgonguni. Hon segði m.a. At hon ikki føldi seg væl í flokkinum og at hon ikki kundi halda fram við at vera limur í einum flokki, ið hevði blokerað fyri, at hjúnarbandslógin varð nevnd í samgonguskjalinum.
Tá ið nevndarsessirnir í Løgtinginum vóru býttir, fekk Sonja tveir vanligir nevndarsessir, ongan formanssess. Hon og Nýtt Sjálvstýri gjørdu tekniskt samstarv við samgonguna, ið førdi til, at andstøðan ongan formanssess fekk. Nýtt Sjálvstýri fekk tveir formanssessir, eitt nú gjørdist Bárður Kass Nielsen formaður í einari nevnd, hann er varamadur fyri Jógvan Skorheim, ið noyddist at velja løgtingssessin frá um hann vildi halda fram sum borgarstjóri í Klaksvík, Bárður fekk 69 atkvøður. Sosialurin skrivaði kritiskt um tað at Sonja hevði telva so illa, at hon takkaði nei til landsstýrissess og rýmdi úr Javnaðarflokkinum, ið gørdi tað upplagt, at Framsókn og samgongan, ið var komin í minniluta, noyddust at bjóða Anniku Olsen formanssessin í Fíggjarnevndini, fyri at tryggja sær, at hon gjørdist limur í Framsókn og harvið eisini gjørdist limur í samgonguni, ið harvið aftur fekk meiriluta. Stutta tíð eftir at Annika fór upp í Framsókn, valdi hon tó at taka seg úr aftur flokkinum og gjørdist leysgangari eins og Sonja. Sonja valdi at stuðla stjórnini, og nakrir mánaðir seinni vísti tað seg, at stjórnin hjá Aksel V. Johannesen hevði størri stríð við at finna semju innanfloks enn við Sonju Jógvansdóttir, tá ið Kristin Michelsen og Bjarni Hammer, ið samstundis vóru ávikavist borgarstjóri og varaborgarstjóri á Tvøroyri, ikki vildu taka undir við ætlaða politikkinum hjá samgonguni viðvíkjandi uppboðssølu av fiskirættindum.[4][5]


c: text/html

text:
Tað er eingin loyna og krevur ei heldur eitt høgt IQ at gjøgnumskoða, at í takt við økta fólkatalinum og herundir barnatalinum, so bløðir námsfrøðiliga økið meira enn nakrantíð áður. Hetta hava námsfrøðingar, leiðarar, hjálparfólk og ikki minst foreldur roynt at gjørt vart við í nógv ár. Serliga í seinastuni síggjast avleiðingarnar av ringu umstøðunum á dagstovnaøkinum, har millum annað starvsfólk siga seg úr starvi og foreldur velja at hava børnini heima.
Í Danmark eru umstøðurnar á námsfrøðiliga økinum sera hættisligar fyri trivnaðin og menningina hjá børnunum. Somuleiðis eru umstøðurnar sera hættisligar fyri trivnaðin hjá starvsfólkunum, og sæst hettar aftur á millum annað sjúkrameldingum og uppsøgnum á námsfrøðiliga økinum. Alt ov nógv børn á ov lítlum plássi og alt ov fá starvsfólk. Í Danmark eru hóast alt 2/3 av starvsfólkunum námsfrøðingar.
Í Føroyum eru umstøðurnar á økinum enn verri, tí umframt plásstrot og manglandi starvsfólk, so manglar økið fakfólk. Tørvurin á fakfólkum sæst millum annað aftur í starvslýsingunum, ið endurlýsast ferð eftir ferð. Harafturat spyrja foreldur seg javnan fyri, hvønn stovn tey skulu velja til sítt barn, við vón um at finna ein stovn við lítið útskifting av starvsfólkum og við nokk av starvsfólkum, at kunna taka sær av og geva sær tíð til barnið.
Tað skal ikki vera neyðugt hjá almenna borgarinum at spyrja seg fyri, hvar ein kan fáa veitt bestu (av ringastu) tænastu, har uppfylling av nøkrum so grundleggjandi sum stabilitetur er ta ynskiliga og næstan mest óuppnáðiliga. Tað er ikki gott nokk, at foreldur ikki kunnu fáa veitt eina nøktandi námsfrøðiliga tænastu, óansæð hvar ein velur at koyra barnið á stovn.
Hóast lógin á dagstovnaøkinum sambært §8, stk 4 ásetir, at: “Starvsfólkabýtið á dagstovnum skal í minsta lagi verða 2/3 til námsfrøðingatímar og í mesta lagi 1/3 til hjálparfólkatímar...”, so megna dagstovnarnir ikki at seta nokk av námsfrøðingum í starv, og eru flest av størvunum tí sett av hjálparfólkum í staðin. Um ein lesur lógina á økinum rennir ein seg aftur og aftur á hugtøk sum námsfrøðiligari, námsfrøðiliga, námsfrøðiligum, námsfrøðilig o.s.fr., og eru hesi fakhugtøkini ein lýsing av týdninginum í, at stovnarnir kunnu veita eina tænastu við serkunnleika innan økið. Serkunnleika, ið kann røkkast gjøgnum ástøðiliga vitan og verkligar royndir. Tó sæst tað ikki aftur á dagstovnaøkinum, at hendan tænasta kann veitast á øllum stovnum. Ikki tí at starvsfólk á økinum ikki gera eitt megnar arbeiði hvønn tann einasta dag, tí tað gera tey øll og meira til, men sum áður sagt, so eru alt ov fá fakfólk, alt ov nógv børn og alt ov lítið pláss.
(Leinkja til “Løgtingslóg nr. 67 frá 10. mai 2000 um dagstovnar og dagrøkt, sum seinast broytt við løgtingslóg nr. 45 frá 30. apríl 2018”: https://logir.fo/Logtingslog/67-fra-10-05-2000-um-dagstovnar-og-dagrokt-sum-seinast-broytt-vid-logtingslog-nr-38)
Endamálið við hesum skrivið er ikki at undirmeta megnar arbeiði hjá nógvum hjálparfólkunum á dagstovnaøkinum, men at vísa á týdningin og tørvinum á at viðurkenna útbúgvingarstøði hjá námsfrøðingum, ið hava servitan innan menning og trivnað hjá einstaka barninum. Við tí námsfrøðiliga økinum sum miðdepil, tekur skrivið so statt støði í einum námsfrøðiligum sjónarmiði.
Hóast námsfrøðingar gera alt og meira til fyri at veita bestu tænastu til hvørt einstaka barn, so ber ikki longur til at krógva sannleikan undir ásettu karmunum. Sannleikan um, at námsfrøðingar einans eru menniskju. Menniskju, ið eru uppslitin, hóast tey rúma so nógv tolsemi og bert megna at arbeiða niðursetta tíð vegna krevjandi arbeiðsuppgávurnar og ringu arbeiðsumstøðurnar. Menniskju, ið ynskja somu fíggjarligu viðurkenning fyri sama útbúgvingarstøði eins og onnur umframt arbeiðsumstøður, sum tit løgtingsfólk sjálvi megna og hava hug at arbeiða undir. Umframt at svíkja námsfrøðingarnir, so svíkja tit í síðsta enda øll børnini. Børnini, sum tit hava hægri og hægri vónir til í framtíðini, og eru námsfrøðingarnir talurør fyri øll hesi børnini, ið ikki sjálvi eru før fyri at kæra sína neyð og varpa ljós á teir karmar, ið tey skulu virka undir hvønn dag.
Í løtuni ber enn ikki til at liva upp til grundleggjandi ásetingarnar í dagstovnalógini, og hevur heldur einki ynski frá løgtingsfólkunum verið at sæð um, at gera nakað fyri at halda ásetingarnar. Tvørturímóti, so verður økið niðurraðfest ferð eftir ferð og “skyklapparnir” skulu spennast enn fastari. Sum námsfrøðingur verður man troyttur av, ferð eftir ferð at noyðast at forsvara fakið, tí hugburðurin hjá nógvum enn er tann, at námsfrøðingar bert “ansa børnum” og “tað kunnu øll jú gera”. Eg skilji væl, at fólk enn hava hendan hugburðin, tí fíggjarliga viðurkenningin er ikki til staðar. Ei heldur fakliga viðurkenningin, tí meginparturin av starvsfólkunum eru hjálparfólk. So eg skilji væl, at tað er ringt hjá almenna borgarinum at viðurkenna námsfrøðingar, tá tey ovastu í samfelagnum hvørki gera ella hava gjørt tað áður.
Hesin hugburður noyðist og skal broytast, og helst fyri langari tíð síðani, tí avleiðingarnar av niðurraðfestingini gjøgnum so nógv ár, verða einans torførari og dýrari at fáa í rætt lag longur ein bíðar. Avleiðingarnar eru longu sera álvarsligar og kunnu og skulu tí hvørki krógvast ella ignorerast í ein dag avtrat. At Føroyar ikki hevur ráð at betra um umstøðurnar bæði á gólvunum og fíggjarliga, er eingin sum skal royna at sannføra meg um, tí tað snýr seg um raðfesting. Raðfesting av at menna eitt økið, ið rúmar framtíðini. Ikki tí Føroyar kann, men tí Føroyar ikki kann lata vera. Tí Føroyar er eitt samfelag ið ynskir menning, trivna og framgongd. Ikki bara í dag, men eisini í framtíðini. Ikki bara fyri einstakum borgarum í samfelagnum, men fyri øll.
Hóast eg havi valt at varpa ljós á námsfrøðingar á dagstovnaøkinum, so eru námsfrøðingar innan serøkið og aðrar (serliga vælferðarútbúgvingar) eisini merktar av ringum arbeiðsumstøðum og manglandi fíggjarliga viðurkenning, og hava tær tí eisini uppiborðið og krav uppá viðurkenning, javnstøðu og nøktandi arbeiðsumstøður.
Umframt at fleiri námsfrøðingar verða útbúgvnir, skal normeringin eisini hækkast og rúm og karmar skulu vera hjá einstaka barninum at kunna mennast í kropsligt, sálarliga, sosialt og kognitivt. Økið má og skal raðfestast eins og lønin skal samsvara við útbúgvingarstøði og ábyrgd, soleiðis at fólk ynskja at útbúgva seg til námsfrøðing. Fíggjarligi skeivleikin skal rættast við lóg, tí tað kann ikki longur verða ein samráðingarspurningur millum fíggjamálaráð, arbeiðsgevara og fakfelag, hvørs limir felagsins skulu fáa lønarhækkan og betri arbeiðsumstøður.
Tað er sjálvsagt, at tað er tíð uppá at raðfesta økið og rætta skeivleikan, sum í so nógv á bert er vorðin størri og einans verður enn størri í framtíðini. At lønin skal hækkast kan slettis ikki blíva við at vera eitt kjak, men er ein sjálvfylgja, bæði fyri at vísa økinum uppiborðnað viðurkenning, umframt at rætta tann týðiliga skeivleikan, sum vælferðarstørv hava verið undir síðan Tjenestemandsreformen kom í gildi - ja halt nú fast - í ár 1969. Hesin skeivleikin kann ikki longur pakkast inn sum ein fíggjarligur spurningur, men skal síggjast fyri tað sum tað er: ein fíggjarligur mismunur, ið var rættaður móti “konufólka” størvum, tí lønin fyri hesi størv einans skuldu vera eitt ískoyti til lønarinntøkuna hjá manninum.
Nú, 52 ár seinni, líða vælferðarútbúgvingar enn undir reforminum, og spennir reformurin tí bein fyri menningini av samfelagnum. Tíðin er komin at raðfesta vælferðarøkið og vísa økinum viðurkenning, um vit ynskja at varðveita - ella heldur - at ogna okkum eitt vælferðarsamfelag í framtíðini, tí beint nú kann ikki sigast at vera nógv vælferð í samfelagnum.
Javnaðarflokkurin gongur á odda við uppskotinum um, at “framtíðartryggja vælferðarsamfelagið” og vísur í tíðindaskrivi frá 15/05-21 á ynski og uppskot um at rætta omanfyrinevnda skeivleika, við “javnstøðu millum kynini - eisini fíggjarliga.”
Fyri at tryggja vælferðarsamfelagið er so statt umráðandi, at uppskotið verður samtykt. Eg vil tí heita á tykkum løgtingsfólk, at taka undir við uppskotinum og vísa á, at vit eru eitt nútímans og javnstøðugt samfelag.
Somuleiðis hevur Tórshavnar kommuna sett í verk ein arbeiðsbólk, ið skal endurskoða dagstovnaøkið, við tí endamálið at koma við uppskotum til, hvussu ta námsfrøðiliga virksemið á dagstovnaøkinum ítøkiligt kann styrkjast. Hetta kan ein bert fegnast um, og vil eg somuleiðis vóna og heita løgtingsfólkini á, at uppskotini verða tikin í álvara og virka eftir, soleiðis at arbeiðsumstøðurnar, og harvið karmarnar hjá børnunum, kunnu tryggjast nú og í framtíðini.
Katrina Leifsdóttir Skaalum,
Námsfrøðingur og stud.mag í læring og forandringsprocesser
(skrivað 28/05-21)

robotstxt: allowed

filter: keep


text:
Skipslakk er serliga ætlað at nýta innanborða í skipum og bátum, og uttanborða oman fyri sjólinjuna. Eisini á træ- og metalflatar innanhýsis eins og uttanhýsis har sum ábart er, og haldgóð glitrandi yvirflati ynskist.
Skipslakk er eitt skjótttornandi alkydbundi lakk, sum er lætt at nýta. Tað flytir væl og ger eitt sterkt, varandi og glitrandi lakklag.
Skipslakk tolir alskyns veður og sjórok, og tað er lætt at halda reint.
Litur:
verður framleitt í nøkrum høvuðslitum og kann eisini tónast í hópin av øðrum litum.
Glansur:
Um 80 (við 60 stig)
Trygdarflokkur:
3 – 1
Tynna og reinsa amboð:
Mineralskt terpentin.
Tíð at torna:
3-5 tímar við 20 hitastig.
Mála útyvir:
Eftir 8-12 tímar. Hetta broytist eftir umstøðunum.
Tjúgd:
Um 70 KU (við 25 hitastig)
Evnisnøgd:
Uml. 1,11 g/ml (25°C),
Tilfarsnýtsla:
Uml. 0,80 til 0,19 l/m2


text:
Í morgunsendingini fríggjamorgun í Lindini hevði Jóhannes Miðskarð eina samrøðu við Tummas Jákup Thomsen um hansara lív, rústrupulleika og rúsviðgerð. Hetta var í samband við eitt átak hjá Bláa Krossi, ið nevnist “Tor at seta orð á”.
Hetta átakið hevur til endamáls, at leggja lunnar undir meiri opið orðaskifti um rús og rústrupulleikar í Føroyum. Rústrupulleikin ávirkar bæði tann, sum er bundin av at rúsa seg og tey, sum standa honum ella henni nær. Hann ávirkar kropsliga, sálarliga og sosialt. Avleiðingarnar eru bæði privatar og almennar; tær raka einstaklingin og samfelagið.
Men vit tosa alt ov lítið um tað. Alt ov ofta fjalir rústrupulleikin seg aftanfyri tøgn, skomm og ótta. Og tað er ofta júst hendan tøgnin, sum heldur rústrupulleikanum á lívi. Rústrupulleikin kann ikki tigast burtur.
Sí átaksheimasíðuna hjá Bláa Krossi: setorda.fo
Interviewið kann síggjast her: https://youtu.be/6m9rD5l91jw
Eisini er tað tøkt á øllum podvarpplattformum, t.d. spotify og Apple Podcasts.
Mynd: - Vanligar sunnudagar prædiki eg sjálvur í kirkjunum í prestagjaldinum. Men sunnukvøld fái eg sjálvur høvi til at fáa áfylling í missiónshúsinum. Hetta er avgjørt nakað, sum eg havi brúk fyri, sigur Jonhard Jógvansson, prestur, (uttast vinstrumegin), og sum her hevur verið til eitt tiltak í missiónshúsinum Karmel á Eiði.
”Fólk gleddust um, at vit sum missiónsrørsla framvegis standa við fólkakirkjuni í kalli og tænastu”.
Orð: Snorri Brend/Myndir: trubodin.fo
KIRKJA/MISSIÓN: Hesi orðini eru tikin úr eini frásøgn í Trúboðanum, tá limir frá teimum lokalu stýrunum í missións- og meinigheitshúsum kring oyggjarnar hittust til fund við høvuðsstýrið hjá Heimamissiónini.
Í ár var hesin fundurin hildin fyrst í september mánaði í missiónshúsinum Tabor á Toftum, har eini 40 fólk vóru møtt.
Hesa ferð var sjóneykan sett á relatiónir og samstarv, og var fyrsti partur um relatiónirnar millum missiónsfólkið og fólkakirkjuna.
Á fundinum hevði Símun Persson Jacobsen eina framløgu um hetta evnið, og eftir tað var møguleiki fyri práti og spurningum. Símun er sóknarprestur í Sjóvar prestagjaldi í Eysturoynni, og er eisini formaður í Kirkjuligu Heimamissiónini í Føroyum.
Trúboðin, sum er málgagn hjá Heimamissiónini staðfestir tað góða samstarvið millum kirkjuna og missiónina – eitt samstarv, sum ein ikki sær alla staðni í grannalondum okkara.
- Tað er eingin ivi um, at her á Eiði eru nógvir træðrir, sum binda kirkju og missiónshús saman, slær presturin í Eiðis prestagjaldi, Jonhard Jógvansson fast.
SLIT SÆST
Hyggur tú eftir teim ymisku missiónshúsunum og meinigheitshúsunum kring landið sæst, at í øllum førum tveimum teirra er ein prestur formaður í stýrinum. Yvirlitið vísir, at aðrastaðni er eisini prestur álitispersónur fyri missiónsarbeiðið.
Í missiónshúsinum á Sandi er sóknarpresturin Havstein Klein formaður, og í missiónshúsinum Karmel á Eiði er sóknarpresturin Jonhard Jógvansson formaður.
Og her hava tey stórar ætlanir um ymiskt viðlíkahald í missiónshúsinum – ætlanir, sum tørvur hevur verið á leingi.
Tíðin gongur skjótt, og í ár eru skjótt 87 ár liðin, síðani at pastor Buhl-Nielsen vígdi Missiónshúsið Karmel á Eiði. Tey, sum nú sita í stýrinum fyri húsið duga nú at síggja, at slit so smátt er farið at síggjast.
- Men tað verður vónandi broytt nú, sigur Jonhard Jógvansson, prestur.
Hetta segði hann í samband við Marknaðardagin á Eiði fyri góðum mánaði síðani. Endamálið var her at savna pening inn til at umvæla missiónshúsið.
– Okkum tørvar fyrst og fremst pening til at bjálva og klæða húsini. Sum nú er, er tað eitt sindur dýrt hjá okkum at hita húsini, vísir prestur á.
TILKNÝTI
Ein partur av hesum samstarvinum millum kirkju og missión á Eiði hoyrist og sæst hvønn einasta sunnudag.
Eins og aðrastaðni verður lýst í kirkjuni, hvør ið kemur at tala á møtinum um kvøldið. Og er tað so, at boðið verður til ein drekkamunn eftir gudstænastuna, so gongur tað ofta fyri seg í Karmel.
- Eg kann somuleiðis nevna, at sunnudagsskúli er í missiónshúsinum hvønn sunnudag klokkan 12, tá gudstænasta er. Og tá undirvísingin fyri konfirmantum er á skránni, verður henda gjørd annaðhvørt ár júst í Karmel.
- Her á Eiði er tað somuleiðis tann skipanin, at prestur er formaður í Karmel. Hetta skapar í sjálvum sær eitt ávíst tilknýti millum kirkjuna og missiónshúsið, staðfestir Jonhard, tá heimasíðan hjá Fólkakirkjuni spyr nærri um hetta samband.
- Vanligar sunnudagar prædiki eg sjálvur í kirkjunum í prestagjaldinum. Men sunnukvøld fái eg sjálvur høvi til at fáa áfylling í missiónshúsinum. Hetta er avgjørt nakað, sum eg havi brúk fyri.
Eitt annað tiltak er lærusveinaskúlin, nevndur PODAS, sum er bygdur á læruna hjá Fólkakirkjuni. Hesin lærusveinaskúlin byrjar 20. oktober og verður hildin í Karmel.
- Alt í alt hugsi eg, at tað eru nógvir træðrir, sum binda kirkju og missiónshús saman her á Eiði, slær Jonhard Jógvansson fast.


text:
Skráin fyri Mjølnir-kappingina 2017, yngri deildir, 20.-22. januar
Takk fyri eina góða kapping leygardagin :) sum hóast nærmast húsakulda, bleiv spæld í besta ítróttaranda :)
Vit hava fingið lovað heitar hallir komandi vikuskifti.
Vit herja á aftur, og her kemur so yvirlit og tíðspunkt fyri komandi vikuskifti:
Kappingaryvirlit - hallaryvirlit og tíðarætlan (Google rokniark)
Sum tit síggja, so eru tað rættiliga nógvar tilmeldingar, heili 128 lið - tað er fantastiskt.
Men av somu orsøk, so mugu vit brúka bæði fríggjakvøldið, allan leygardagin og fleiri tímar sunnudagin.
Vónandi passar tað tykkum øllum (vit fáa tíverri ikki gjørt stórvegis broytingar í tíðunum).
Vinarliga
Mjølnir


text:
Plakatskeið-tekniskeið
03
Apríl
Nær: 03/04 - 06/04
Undirvísarar: Janus á Húsagarði
Kostnadur: 1.750 kr íroknað gjaldinum er gisting og matur.
Aldursmark: 9. flokkur
Tekning: haskulin@haskulin.fo
Skalt tú gera eina plakat? So hevur tú nú møguleika fyri at koma á plakatskeið á Føroya Fólkaháskúla.
Tá tú skalt gera eina plakat til eitt tiltak ella útgávu, er ymiskt at hugsa um:
Hvat er boðskapurin? Hvat fangar? Hvar skal plakatin hanga? Hvussu langt frá skal mann síggja tekst og mynd? Hvønn stíl skal eg velja?
Tað eru óteljandi møguleikar fyri at gera eina plakat: Skal hon teknast? Málast? Skal hon hava eina mynd? Skal tað vera ein kollasja? Ella skal motivið kanska seymast? Skal hon hava tekst? Hvat fyri tekst?
Kom á plakatskeið og lær at gera tína egnu plakat.
Vit byrja hósdag kl. 16.00 og hinar dagarnar kl. 9 og arbeiða so leingi vit orka.


text:
Føroyingar valdu tað góða valið
2021-10-08 10:01
Røða í samband við fíggjarlógarviðgerðina 2022
Á kinesiskum hevur orðið kreppa tvær týðingar– tann eina merkir vandi og hin merkir møguleikar.
Ì heimsumfatandi heilsukreppuni, sum síðani gjørdist til eina búskaparkreppu hava Føroyar og føroyingar valt tað góða valið, valt møguleikarnar framum trupulleikarnar og vandarnar.
Vit kunnu takka Føroya fólki fyri ta vælferð og ta fíggjarvánir vit síggja í dag.
Vinnulíviið hevur megnað væl at umskipað seg í eini krepputíð og hevur hórað undan. Inntøkuvøksturin økist nú aftur og liggur ´3-4 % og Felagsskatturin økist í stórum, sum ber boð um eitt vínnulív í vøkstri.
Føroyingar hava verið raskir at brúka pengar í Føroyum, og at stuðla øllum tí, sum er føroyskt.
Føroyingar hava í hópatali valt at flyta aftur til Føroyar, og ongantíð í søguni hava so nógvir føroyingar búð í Føroyum sum just nú.
• Eitt økt fólkatal stimbrar undir fíggjarliga haldføri og bøtir um demografisku avbjóðingarnar.
Harra formaður!
Tað er hugaligt at lesa búskaparfrágreiðingina – Hon gevur okkum góðar fortreytir og góð útlit fyri okkara búskap
• Arbeiðsloysið er 1,2 %
• Løntakaratalið er methøgt
• Lønargjaldingarnar vaksa við 3 % í løtuni, serliga eru tað tænastuvinnunar og almennar tænastur, sum fara við hesum vøkstri
• Og stórur privatur eftirspurningur er eftir vørum og tænastum og brúkarakanning vísir, at føroyski brúkarin ikki hevur verið stórvegis ávirkaður av koronufarsóttuni.
• Føroyska bruttotjóðarúrtøkan er vaksin úr 188 tús pr. íbúgva í ár 2000 til umleið 400 tús. fyri hvønn íbúgva í 2021. Vit gerast ríkari pr íbúgva enn okkara grannar.
• Føroyski landskassin hevur lítla skuld sammett vit flestu lond í vesturheiminum.
• Bruttoskuldin hjá landinum kann metast at vera 20 % av BTÚ í 2021.( Harafturat hava kommunurnar 1,4 mia í í bruttoskuld tilsamans, sum varar til 7 5 av BTU í 2021.) Ì ES er bruttoskuldin 95 %, Ì DK er hon 40 % og í Ìslandi er hon 80-85 % av BTU.
Tað er so nógv man kann taka fram í fíggjarlógini av góðum raðfestingum og serliga gleðir tað meg, at endurvenjingin er raðfest bæði á heilsu og almannaøkinum. Tað er rætt og skilagott at seta fyribyrgjandi inn.
Eg gleðist um, at orkumál aftur er komið inn á fíggjarlógina við 1,8 mió. Men hetta eigur at vera ein nógv størri upphædd í komandi tíðum, skal tað veruliga muna.
Men um vit framhaldandi skulu hava tey somu góðu tølini at vísa á vil eg loyva mær at koma við nøkrum avbjóðingum, sum vit mugu taka í álvara.
Arbeiðsmarknaðaravbjóðingin tann størsta avbjóðingin
Eitt lykaorð fyri at styrka um vøksturin er at loysa avbjóðingina við manglandi arbeiðsmegi
Trot og fløskuhálsar eru serliga í byggivinnuni og tænastunuvinnuni og á almanna- og heilsuøkinum. Eg gleðist um, at landsstýrismaðurin í vinnumálum fráboðaði á vinnudegnum, at hann í heyst fer at undirrita avtalu við danska starvsbróður sín um at gera tað smidlari við at fáa skikkaða arbeiðsmegi til Føroya, og at viðgerðartíðin skuldi styttast munandi.
Men vit mangla hendur í røktini og á dagstovnaøkimum og hetta má endurspeglast á fíggjarlógini. Dagstovnar í landsins størstu kommunu mugu lata aftur, børnini send heim og foreldur mugu fara til hús frá arbeiði, tí tað eru ikki nóg nógv folk at arbeiða á dagstovnunum.
Her mugu broytingar gerast á fíggjarlógini, so vit fáa fleiri flokkar námsfrøðingum !!
Tað er fínt, at námsfrøðiliga hjálparútbugvingin er raðfest og heldur fram í komandi ári, men tað nøktar ikki tørvin.
1 mió er sett av til heilsurøktaraútbúgvingina, og nú verður tikið 2 ferðir inn á heilsuskúlanum í Suðuroy um árið. Tað er fínt.
Men eg sakni eina meiri ítøkiliga ætlan fyri, hvussu man ynskir at fáa bøtt um viðurskiftini hjá hesum starvsbólki. Løn undir útbúgving hevur tað verið arbeitt við í longri tið, men enn er onki úrslit av hesum at hóma.
Um dagarnar bleiv kanning løgd fram um at stytta arbeiðsvikuna. Vit vera noydd at taka hetta í nógv størri álvara. Tað er ein orsøk til, at fólk í umsorganartænastuni, á eldraøkinum , á dagstovnaøkinum og á sjúrkahúsunum hava ómetaliga trupult at fáa eina fulla arbeiðsviku, tí arbeiðsbyrðan er ov tung og kvinnur (serliga kvinnur) velja hesi fakøkini frá. OG ja eg síggi tað eisini sum kvinna í politikki sum eina skyldu at gera vart við hesi viðurskifti
Hetta kunnu vit ikki lata okkum um okkum ganga, og eg meini tað veruliga.
Fólkaflokkurin fór uppá val at styrkja um familjuna. Tað er veruliga ongin ivi í míni sál, at vit eiga at taka fatur í rótuni at byrja arbeiði stigvíst at stytta arbeiðsvikuna. Vit vera noydd at hyggja at viðurskiftunum um at fáa arbeiðslív og familjulív at hanga saman og at gera tað møguligt og hugaligt at fara upp í fulla tíð.
Normeringar, arbeiðsviðurskifti og stytt arbeiðsvika eru alsamt viðurskifti vit vera noydd at tora at umrøða, tí vit hava ikki hendur nokk til hesi trivnaðarøki, og tað er ein orsøk til at fólk venda hesum arbeiðsøki baki, sum ger at tapa kappingina. Gera vit tað sama fáa vit tað sama.
Vit mugu tora at taka hettta neyðuga kjakið, eisini vit á borgarliga veinginum, tað eru vit, ið kunnu gera nakað við tað nú !!!
Avbjóðingar millum tey ungu:
Rúsevni og rúsdrekka fylla alsamt meiri millum tey ungu. Vit kunnu gott brúka nógvar pengar uppá at basa hesum, seta viðgerarstovnar á stovn, veita sálarfrøðiliga hjálp, tá ið skaðin er hendur, men vit vita, at tað einasta, íð hjálpur er at geva okkara ungu røttu karmarnar, røttu fyribyrgingina og røttu vegleiðingina so tey als ikki koma sær út í hetta. Tí eiga vit at játta meiri pengar til ítróttin, sum er besta gávan, vit kunnu geva okkara ungu.
Játtanin hevur staðið í stað í mong ár til ÌSF 11, 7 mio. Hetta átti at verið minst tvífaldað, so hevði tað munað nakað. Landið sleppur lutflasliga lætt. Landið byggir ikki eina ítróttarhøll, vøll ella hyl. Tað eru kommunurnar, íð byggja øll ítróttaranleggini umframt at tey skulu rinda 6,25% í mvg av hesum. Tí átti landið sum tað minsta at játta meiri pengar til ítróttarfeløgini og at strika mvg ið.
Størri uttanríkispolitiskar heimildir gevur størri vælferð
AT enda vil eg nema við, hvussu vit kunnu vaksa um okkara búskap, so vit framhaldandi kunnu hava eitt vælferðarsamfelag, sum kann fíggja alla hesa vælferð. Vit eiga, samgonga saman við andstøðuni at strongja á, at skapa betri marknaðaratgongd út í heim fyri okkara tilvirkaðu vørur tað veri seg til ES, Kina, USA og Russlands. Vit eiga at standa saman um at broyta okkara uttanríkispolitisku heimildarlóg – tí hon ein sprennitroyggja fyri okkara búskap og fyri okkara land
Orðatakið sigur, at tað er ikki vindurin, sum avgerð hvønn veg skipið siglur, men hvussu tú setir seglini.
Latið okkum seta seglini rætt út í heim og opna heimin fyri Føroyum - tað er her lykilin og grundarlagið liggur fyri veruligum vøkstri, og tað eiga vit øll at standa saman um !!!!
Annika Olsen, tingkvinna fyri Fólkaflokkin


text:
Nógvir fyrimunir eru við at velja LED ljós.
Ein fyrimunur við LED perum er at tær halda munandi longri enn vanligar gløði- og halogenperur. Ein LED pera heldur vanliga í 15 – 25 ár, meðan ein vanlig gløðipera, sjáldan heldur longri enn eitt ár.
Livitíðin er sjálvandi treyta av, hvussu nógv peran verður brúkt. Men ein LED pera lýsur vanliga í minst 15.000 tímar, meðan ein vanlig pera lýsur í áleið 1.000 tímar. Keypir tú eina av hágóðsku LED perunum, kann hon lýsa upp til 50.000 tímar, ella áleið 50 ár við vanligari nýtslu.
Tá tú velur LED perur
LED perur fáast í nógvum sløgum, við at spyrja okkum tryggjar tú tær, at tú fært peruna í røttum dimensiónum og við rætta festinum til júst tína lampu.
Skilagott er eisini, at kanna, litbrigdi, ljóslist og lumen, so tú fært eina peru, ið gevur tað ljós, ið tú ynskir.
Litbrigdi verður mált á Ra-indeksinum, og ein pera við góðum litbrigdi liggur á minst 85-90 Ra. Ljósliturin verður máldur í Kelvin. Sum er ein neyvari máti at lýsa, tað, ið nógv kalla heitt, neutralt ella kalt ljós. Heitt ljós fært tú við at velja ljós við Kelvin-virði á 2.700-3.300 ella lægri. Neutralt ljós liggur millum 3.300-5.000 Kelvin, og kalt ljós fæst við hægri enn 5.000 Kelvin. Lumen vísur hvussu orkugóð peran er.
Um tú velur eina LED-peru til lampu, har ljósið kann dempast, er møguleiki fyri, at peran ikki riggar til ljósdemparar, ið eru ætlaðir til halogen- og gløpðiperur. Tá kann verða neyðugt at keypa ein nýggjan ljósdempara, ið riggar til LED.


text:
Monday, February 3, 2014
Avdúkan
Listarliga prýðingin av hølunum hjá Vinnuframa verður avdúkað fríggjardagin 7. februar millum kl. 17 og 19. Tá verður eitt heilt serliga tiltak við tónleiki frá Absent Silver King, disking við Sakaris, upplegg frá listafólkunum og yrkingaupplestur.
Seinastu mánaðirnar hava Jón Sonni Jensen, Ludvík á Brekku, Haldis Olsen, Bárður Dal Christiansen og Ólavar S. T. Thorsteinsson - fimm ung evnarík føroysk listafólk - arbeitt av øllum alvi at prýða nýggja stóra eksperimentariuminum hjá Vinnuframa. Hølini skulu brúkast til øll møgulig granskingarseseminar, íverksetaraskeið, verkstovur og ráðstevnur. Tey fimm listafólkini hava prýtt tjúgu stórar skilaveggir, sum kunnu setast saman á óendaliga nógvar mátar og alla tíðina skapa nýggj rúm í rúminum og geva ólteljandi møguleikar fyri visuellum íblástri. Vinnuframi letur á henda hátt list og gransking møtast og skapa eitt rúm, har menning og nýhugsan kunnu kveikjast, tí var tað eisini natúrligt at velja ung listafólk at pryða rúmið.
Øll eru vælkomin fríggjadagin 7. februar millum kl. 17 og 19 í Vinnuframa, Hoyvíksvegur 51 í Havn.
Posted by Listin at 10:47 AM
Labels: IS, Prýðisuppgávur


text:
Komin inn í myrkrið í Skálanum tók eg meg í at hugsa, at eg skuldi ynskt at sloppið at sæð framsýningina í einum meira opnum lendi, tvs. uttan at hava hoyrt fyrilesturin frammanundan, tí hatta gerst ov dogmatiskt ella umhvørvisfrelst fyri meg til at vera list. Áðurnevndi kunningarlepi, sum er uppsligin á hurðina til framsýningina er nøktandi, tí hetta er í grundini ikki torført at skilja. Í myrkrinum tykjast ljóssirklarnir dekorativir, bláir, reyðir, orange, gulir og grønir alt eftir hvar tey ymisku djórini eru í køliprosessini eftir deyðan, og tey rundu ljósskapini góvu mær sorgblítt hugasamband við gamlar science fiction filmar ella til eina framførslu hjá Daft Punk. Suðandi ljóðið í høllini skiftir alt eftir hvar tú ert stadd í framsýningarrúminum og fyrikemur næstan heimligt, eg haldi tað er tí, at tað minnir um vind. Eg stóð eina løtu og lurtaði og hugdi meðan reyði liturin hvarv og eg veit ikki hvussu nógv eg fekk burtur úr tí, men tað gjørdi eg helst allíkavæl, kundi eg staðfesta av bláa andvekrinum um náttina. Í klárum dagsljósi gerst fagnaðurin meira eintýddur og sannførdur, eg ætli mær niðan aftur at uppliva framsýningina í friði og náðum og uttan ferniseringsrokan, meðan eg fegnist um at hava ein stovn sum Norðurlandahúsið, sum megnar at veita føroyingum tílíkar upplivingar av samtíðarlist í heimsklassa, framsýningin var jú at síggja á Venezia Biennaluni í summar! Eg fegnist eisini um, at Norðurlandahúsið hevur fólk sum Inger Smærup Sørensen (mín medredaktør her á listablogginum), sum megna at taka ímóti, miðla og skipa fyri framsýningum av hesum slagnum.
Tuesday, February 4, 2014
Tankar um deyðan, entropi og eitt listaverk
Áhugaverdu listaframsýningarnar í Føroya heitasta (tey meina helst fjálgasta) Norðurlandahúsi lótu upp í gjár og longu áðrenn upplatingina var høvið at hoyra fyrilestur hjá finsku listakvinnuni, Terike Haapoja. Fyrilesturin var ein avbjóðing hjá okkum hálvdeyvu, men eg spílaði oyruni út tað eg var ment, tí tað snúði seg um list og vísindi, og her vóru fleiri sjónarmið, sum vóru áhugaverd og inspirerandi, um eg ikki taki undir við teimum. Listakvinnan legði út við at staðfesta stóra týdningin, sum list og mentan hava í samfelagnum og greiddi síðan frá hvussu listin altíð hevur verið treytað av kapitalistiskum spælireglum - eisini nýggja antimaterialistiska listin verður tvørt at siga handlað fyri milliónir. Síðani ídnaðarkollveltingina hava vit við okkara antropocentrisku heimsfatan reduserað djórini at vera reinar søluvørur, sjálvt um tey eru sosialar verur eins og menniskju - hvat um vit sóu menningina frá perspektivinum hjá fenaðinum og tóku ábyrgd av okkara planet? Hetta er ikki fyrstu ferð, tílík sjónvarmið eru frammi í Føroyum, fleiri útlendsk listafólk, kanska serliga tey, sum búgva og virka í stórbýunum hava tílíkar hugsjónir og arbeiða listarliga við teimum í antikapitalistiskum, prosessorienteraðum listaverkum. Vit hava eisini upplivað hetta rákið áður í listasøguni eitt nú í seksti- og sjeytiárunum t.d. hjá kenda landart listamanninum Robert Smithson, og hjá amerikansku listakvinnuni Lee Lozano og danska listamanninum Peter Louis Jensen, síðstnevndu tóku avleiðingarnar og hildu heilt uppat við at framleiða verk. Í dag kann tílík list sjálvandi fatast sum ein reaktión í mun til heimsumfatandi umhvørvistrupulleikar, til fíggjarkreppuna og sum stikni til alt fíggjarkervið og samfelagsskipanina orsakað av kreppuni og ósmædnu framferðini hjá bankunum.
Á veg inn í framsýningarskálan hongur ein kunnandi seðil, har greitt verður frá, at installatiónin COMMUNITY er bygd upp av fimm videoprojektiónum og av ljóði. Projektiónirnar vísa filmar niður á rund plaetau í framsýningarrúminum, filmarnir eru tiknir upp við hitaleitandi, infrareyðum kamera og í filmunum síggja vit hvussu djór kølna aftan á deyðan. Í prosessini hvørvur myndin spakuliga meðan kroppurin letur frá sær hita alt í meðan áskoðararnir, sum savnast kring installatiónirnar gerast partur av gongdini. Í framsýningarrúminum síggjast filmar av smáum og størri djórum, sum kølna og so hvørt sum hvør filmur er uppi, byrjar hann av nýggjum. Framsýningin broytir tessvegna allatíðina skap. Listakvinnan tekur støði í entropi, ið verður nýtt sum mát fyri óordan í eini skipan við orku ella informatión. Entropi lýsir gongdina til alsamt størri ólag í alheiminum. Allar skipanir hava kós móti øktum entropi, munurin millum verandi støður og eindir hvørvur so líðandi. Hugtakið verður nýtt innan vísindi og í eini samtíðarlist, sum miðsavnast um prosessir, er hugtakið næstan sjálvsagt. Í kunningini til framsýningina ljóðar tað heldur enn ikki hættisligt: Tá vit doyggja hvørvur munurin millum okkum og okkara umhvørvi. Vit geva burtur ta orku, sum er neyðug fyri at uppihalda lívinum, vit missa greiða skapið á kroppinum og til seinast verða vit dust. Vit síggja hvussu hetta hendir fyri onnur, men ikki okkum sjálvi; deyðin rakar altíð onkran annan. Í eini tíð við veðurlagsbroytingum og hópframleiddum ídnaðarvørum burtur úr djórum og øðrum handilsvørum síggja vit hvusu entropi og deyði verða sameind við kapitalistiska búskapin. Tess skjótari vørurnar rotna, tess effektivari verður kapitalumfarið. Men hóast villingarsjónina um endaleyst avkast frá vørunum, vendist gongdin ikki, sum lógin um entropi spáar. Einstaklingar og djórasløg hvørva.
Komin inn í myrkrið í Skálanum tók eg meg í at hugsa, at eg skuldi ynskt at sloppið at sæð framsýningina í einum meira opnum lendi, tvs. uttan at hava hoyrt fyrilesturin frammanundan, tí hatta gerst ov dogmatiskt ella umhvørvisfrelst fyri meg til at vera list. Áðurnevndi kunningarlepi, sum er uppsligin á hurðina til framsýningina er nøktandi, tí hetta er í grundini ikki torført at skilja. Í myrkrinum tykjast ljóssirklarnir dekorativir, bláir, reyðir, orange, gulir og grønir alt eftir hvar tey ymisku djórini eru í køliprosessini eftir deyðan, og tey rundu ljósskapini góvu mær sorgblítt hugasamband við gamlar science fiction filmar ella til eina framførslu hjá Daft Punk. Suðandi ljóðið í høllini skiftir alt eftir hvar tú ert stadd í framsýningarrúminum og fyrikemur næstan heimligt, eg haldi tað er tí, at tað minnir um vind. Eg stóð eina løtu og lurtaði og hugdi meðan reyði liturin hvarv og eg veit ikki hvussu nógv eg fekk burtur úr tí, men tað gjørdi eg helst allíkavæl, kundi eg staðfesta av bláa andvekrinum um náttina. Í klárum dagsljósi gerst fagnaðurin meira eintýddur og sannførdur, eg ætli mær niðan aftur at uppliva framsýningina í friði og náðum og uttan ferniseringsrokan, meðan eg fegnist um at hava ein stovn sum Norðurlandahúsið, sum megnar at veita føroyingum tílíkar upplivingar av samtíðarlist í heimsklassa, framsýningin var jú at síggja á Venezia Biennaluni í summar! Eg fegnist eisini um, at Norðurlandahúsið hevur fólk sum Inger Smærup Sørensen (mín medredaktør her á listablogginum), sum megna at taka ímóti, miðla og skipa fyri framsýningum av hesum slagnum.
(KP)
Posted by Listin at 6:40 AM


text:
Heilt fitt av ferðslu hevur verið á Trongisvágsfirði seinastu mongu mánaðirnar, nú veiðitíðin fyri makrel, sild og svartkjaft hevur verið og er í hæddini.
Leygardagin stevndi Gitte Henning inn eftir Trongisvágsfirði, fyri at avreiða 1100 tons av makreli. Gitte Henning mátti bíða eftir at sleppa framat, tí Jupiter lá og landaði. Sunnudagin legði so eisini Finnur Fríði at Tvørakei. Finnur Fríði landar í løtuni og hava teir 1200 tons av makreli. Makrelurin er allur fiskaður í ES-sjógvi.
Av havnarlagnum frættist eisini, at Jupiter er longu ávegis inn aftur við makreli. Seinni í vikuni kemur so Eystnes, hjá Smyril Line, eftir fiskaplattum frá Varðanum Pelagic.
Longur vesturi á havnarlagnum eri eisini byggivirksemi í gongd, har Delta Seafood heldur til og fara vit at umrøða tað í komandi grein.
Í gjár var annars eyka lívligt virksemi, tí tvey stór, fremmand skip løgdu at á Drelnesi. Fyrst var tað “reefarin” Coppename, ið legði at. Coppename er bygt í 1990, er 108.81 metrar til longdar og 16.43 metrar breitt. Coppename er skrásett í Curacao, ið er ein oyggj, ið liggur
Síðan legði stóra russiska fiskipið Arctica at, undir liðini á Coppename. Arctica er bygt í 1970, er 120,7 metrar langt og 19.03 metrar breitt.
Skipini fóru beinanvegin í gongd við at avskipa sínamillum og sambært havnastjóranum, Jón Boga Guttesen, so er tað fyrstu ferð síðan 2005, at russar hava avskipað á Trongisvágsfirði. Havnastjórin sigur, at hann av og á hevur havt samband við russisk skip, ið hava tosað um, at pláss er ikki fyri teimum norðanfjørðs. Tá hevur hann víst á, at her á fjørðinum er pláss. Skipini koma at liggja her 3-5 dagar.
Á gomlu samferðsluhavnini á Drelnesi er eisini, sum vit áður hava umrøtt, ein lítil “skúrbýur” settur upp, til teir, ið arbeiða við komandi hvalbiartunlinum. Við komandi tunnilsmunnan sæst eisini, at har er veruligt dik komið á arbeiði, ið byggifelagið Articon stendur fyri. Byrjað er eisini at gera vegjaðarin úteftir.
Skamt frá Drelnesi, tekur nýggi bygningurin, ið MTV byggivirki er í ferð við at reisa, seg spakuliga upp. Bygningurin verður uml. 1000 fermetrar – meginparturin í einari hædd. Alt gongur væl við byggingini og sambært stjóranum, Mortan Vang, so væntar hann at bygningurin verður liðugur í summar. Januar mánaði hevur hildnast stak illa, vegna ringa veðrið, men Mortan sær hóast alt ljóst uppá tað. Greitt er eisini, at Rúsdrekkasøla Landsins verður ein partur av nýggja bygninginum, tá hann er liðugur.


text:
Farið varð undir at koppseta fyri COVID-19 stutt fyri ársskifti, og tey, sum fingu fyrstu koppsetingarnar, verða nú endurkoppsett. Samanumtikið hevur gingið væl við koppsetingini, undirtøkan hevur verið sera góð, og gagnnýtslan av koppingarevni hevur verið høg.
Koppsetingarbólkurin hevur gjørt eina støðulýsing av koppsetingartilgongdini frá 30. desember til 17. februar 2021. Hetta er tann fyrsta støðulýsingin av sínum slag, og COVID-19 koppsetingarbólkurin fer at dagføra støðulýsingina regluliga komandi mánaðirnar.
Støðulýsingin kann lesast her.


text:
Nú er av álvara komin gongd á menning av telduspølum í Føroyum. Tveir av bólkunum frá FTGameJam 2015 arbeiða nú við at menna spælini liðug við útgávu fyri eyga. Báðir bólkarnir halda til á Spælsmiðjuni hjá Íverksetarahúsinum
FTGameJam varð hildið fyri triðju ferð 23. til 25. januar 2015. Stutt sagt snýr tiltakið seg um, at bólkar verða skipaðir, sum so hava avmarkaða tíð – 48 tímar í hesum førinum – at menna eitt telduspæl frá grundini. Tema var ein spurningur; hvat gera vit nú?
Tvey av spølunum hava søkt um og fingið játtað menningarstuðul frá Vinnuframagrunninum. Tey bæði eru Wormsteak, sum varð kosið besta spæl í FTGameJam 2015, og What Now Teddy? Báðir bólkarnir hava innivist á Spælsmiðjuni á Lützenstrøð í Havn.
Søgan í Wormsteak er, at narkir ormar liva í einum búffi, sum onkur etur. Spælið gongur so út upp á at yvirliva og koma ígjøgnum eitt fíggindaligt umhvørvi í maganum á tí, sum hevur etið. Søgan í What Now Teddy er, at ein smádrongur – hann eitur Teddy – vaknar upp á miðjari nátt, og streymurin er farin. Drongurin er bangin fyri myrkri og má renna undan og krógva seg fyri trøllum.
Tað krevur nógvar ymiskar førleikar at gera eitt telduspæl við øllum tí, sum hoyrir til. Forritan, grafikkur, ljóð, søga, og so nógv annað alt eftir tí einstaka spælinum. Samstundis er tað arbeiðskrevjandi at framleiða telduspøl, sum eru kappingarfør á tí risastóra marknaðinum, sum telduspælmarknaðurin er.
Í grannalondum okkara hevur tað eydnast at framleiða telduspøl og at gera seg galdandi á altjóða marknaðinum. Higartil hevur tað ikki eydnast hjá nakrari fyritøku í Føroyum at sláa ígjøgnum á tí marknaðinum. Nú verður so ein roynd gjørd at framleiða tvey telduspøl í Føroyum.


text:
Feløg slept uppá fjall
Hjálparpakki 2 hevur til endamáls at hjálpa smáum fyritøkum. Men ikki allar smáar fyritøkur sleppa upp í part. Grundin er, at heitið fyritøka í hjálparpakka 2 ikki fevnir um feløg, grunnar o.a. við almannagagnligum ella góðgerandi endamáli.
Nógv feløg eru í Føroyum, sum hava felagshús. Tey hava við felagsanda, stríði og strevi skapt karmar til sín sjálvs og til mentanarlív í nærumhvørvinum. Í størstan mun fáa feløgini inntøkur sínar til rakstur og viðlíkahald við at leiga út til brúdleyp, føðingardagar og onnur fólkarík tiltøk til gamans og álvara. Orsaka av koronastøðuni, landsins tilmælum og myndugleikans áheitanum er inntøkugrundarlagið í hesum døgum burtur. Kortini skulu føstu útreiðslurnar gjaldast. Rokningarnar til el, hita, fjarskifti, rentur, trygging o.a. detta inn á borðið hjá feløgunum. Hetta ger, at fleiri teirra kunnu koma í ta óhepnu støðu, at lykilin til felagshúsið má snarast um.
Starvsfólk, ið arbeiða hjá feløgunum, síggja teppið verða skrykt undan arbeiðsplássinum, tí arbeiðsgevarin er felag við almannagagnligum endamáli. Um arbeiðsgevarin var persónur, ið leigaði hølir út til egnan vinning, so var hjálparpakki 2 klárur at hjálpa. Men ikki til feløgini. Møguleikin at sleppa upp í hjálparpakka 2 kann vera munurin á, hvørt feløgini megna at svara hvørjum sítt ella ikki.
Sum skilst, er enn ikki síðsta hond løgd á kunngerðirnar í samband við hjálparpakka 2. Mín áheitan á myndugleikarnar er at breiðka heitið fyritøkur í hesum sambandi, so at eitt nú feløg, ið hava almannagagnlig áhugamál, eisini eru fevnd av hjálparpakka 2.
Jónleif Johannesen


text:
Arbeiðsviðurskifti í starvsvenjing
Niðanfyri brot úr Útbúgvingarbók
Næmingurin fær lestrarstuðul undir útbúgvingini og er tí afturat tí vanligu starvsfólkanormeringini á starvsvenjingarstaðnum, tá hann/hon er í starvsvenjing. Soleiðis fær næmingurin tíð til at læra.
Frídagar
Næmingur í starvsvenjing hevur vanliga frí allar halgidagar og vikuskiftir.
Vaktararbeiði kann fyrikoma í starvsvenjingini, - tað er kvøld og náttarvaktir.
Næmingar arbeiða 8 tímar dagliga, 4 dagar um vikuna. Ein dagur um vikuna er lestrardagur.
Næmingar eru avlamistryggjaðir undir allari útbúgvingini.
Um sammett verður í mun til somu útbúgvingar í Danmark, so fær ein næmingur har løn undir útbúgvingini, er settur í starv sum lærlingur, og tá er næmingurin eisini ein partur av normeringini, og inngongur sum full arbeiðskraft.
Námsdagur/Lestrardagur
Námsdagur er hvønn fríggjadag. Í "líka vikum" eigur skúlin møguleikan at planleggja vitjanir e.a. Um einki er planlagt á lesidøgunum, eigur næmingurin dagin til lesnað, bólkaarbeiði, stovnsvitjanir ella annað, ið hann sjálvur skipar fyri.
Starvsvenjingarstaðið kann planleggja eitthvørt tiltak á lestrardegnum í "ólíka vikum".
Um ein frídagur fellur á ein fríggjadag, fellur lestrardagurin burtur.
Um ein frídagur fellur á ein annan vikudag, verður lestrardagurin hildin sum vanligt.


text:
29. mai 2020
Í sambandi við Altjóða roykfría dagin, sum er 31. mai, vilja vit varpa ljós á okkara SMS-skipan "Kom og legg av".
Í sambandi við Altjóða roykfría dagin, sum er 31. mai, vilja vit varpa ljós á okkara SMS-skipan "Kom og legg av".
Við hesi SMS-skipan bjóðar Fólkaheilsuráðið tær, sum roykjara, ein øðrvísi hátt at sleppa av við heilsuskaðiliga óvanan. Hetta fer fram soleiðis, at tú fært stimbrandi sms-boð yvir fartelefonina, tá tú hevur gjørt av, at nú skal tað vera! Tú meldar teg til 5 dagar áðrenn stóra dagin og fært javnan stuttar, hjálpandi boðskapir, sum stuðla tær í at halda fast við tína avgerð. Hátturin hevur verið royndur uttanlands við góðum úrslitum.
Tú kanst melda teg til við at senda eitt sms við tekstinum „gevst" til 1919, og tú fært sms-boð sendandi yvir teir næstu tveir mánaðirnar. Tú kanst melda teg til alt árið.


text:
Bókasavnið á Sandi
Bókasavnið varð sett á stovn í 2009. Savnið er gáva frá Daniellu Olsen.
Her er alment útlán við føroyskum og donskum bókum til bæði børn og vaksin. Eisini eru føroysk bløð og tíðarrit, sum fólk eru vælkomin inn á gólvið at lesa. Bókavørður er Fridrikka Jensen.
Børn og ung hittast ofta á bókasavninum at lesa, tekna, spæla spøl o.a.
Internet og telda eru eisini tøk hjá vitjandi.
Opið er til sjálvlán allar gerandisdagar frá kl. 9 – 16; tað vil siga, tá kommunuskrivstovan er opin.
Starvsfólk er at hitta mánadag og mikudag ávikavist frá kl. 16 – 18 og 17 – 19.
“Bókasavnsvinir” er ein bókur av sjálvbodnum fólkum úr allari oynni, sum hava tikið seg saman at skipa fyri tiltøkum á bókasavninum. Tiltøkini hava verið nógv og fjølbroytt.
T.d. spælikvøld fyri størri børn, ung og vaksin, lesiringur, fyrilestrar, bókaframløgur,
frásagnarkvøld, heimsfrumsýning av filmi, spurnarkappingin “Slagið um Sandoynna” og mangt annað.
Sands bókasavn, Mørkin Mikla 3, 210 Sandur. Tel. 21 19 39


text:
Føroyavitjanin hjá Wurmbrand – nú at hoyra á netinum
Sabina og Richard Wurmbrand vitjaðu í Føroyum í september í 1977 og í 1981. Tey greiddu frá aktuellu støðuni hjá teimum kristnu handan jarntjaldið, sum tá var upp á tað ringasta. Tað var ein føroysk nevnd, sum hevði bjóðað Wurmbrandhjúnunum til Føroyar og sum legði vitjanina til rættis. Í nevndini sótu Palli Højgaard, Runavík. Kajfinn Hammer, Kollafjørður, Helgi Jacobsen, Tórshavn og Heini Hansen, sáli, Tórshavn.
Vitjað varð í Vágunum, Tórshavn, Klaksvík, og Suðuroy, og møtini vóru hildin í ítróttarhallum, sum á øllum støðum vóru fullsettar við fólki. Í ítróttarhøllini á Nabb í Havn, var so nógv fólk, at tað var met tá. Gamla biohøllin í Sørvági var fyrsta møti, sum Richard Wurmbrand hevði í Føroyum. Tað fyrstu náttina gistu tey niðri í Vatnsoyrum hjá Elsu og Poul Jóhan Djurhuus, sum eisini var tulkur hjá teimum undir allari vitjanini.
Undan fyrru vitjanini var nógv blaðskriving bæði fyri og ímóti. Teir, sum vóru ímóti vóru harðir og ógvusligir í síni skriving, men hetta tók Wurmbrand við stívum ørmum, tá hann fekk alt týtt til enskt – hann hevði verið í verri lótum enn hesum!
Sabina og Richard Wurmbrand komu bæði til trúgv á Jesus Kristus eftir, at tey vóru gift. Tey lótu seg doypa sum eina lýdnisger móti orði Jesusar, og tað var skjótt, at tey brendu fyri útbreiðslu evangeliums millum sínar landsmenn – men tað hevði stóran persónligan kostna fyri tey bæði!
Tey eru av jødiskari ætt og uppvaksin í Rumenia. Wurmbrand sæt 14 ár í komunistiskum fongslum í harðrenda komunistiska Rumenia. Hann upplivdi ósigilar pínslur, men ígjøgnum hesar ómenniskjansligu royndirnar varðveitti hann trúnna á Jesus. Kona hansara, Sabina, sæt eisini fleiri ár í fongsli í Rumenia við eini tyngjandi óvissu um støðuna hjá manninum.
Miðskeiðis í sekstiárunum, í 1965, eftir drúgvar diplomatiskar samráðingar við komunistisku myndugleikarnar, fingu tey loyvið at flyta úr Rumenia ímóti einum gjaldi upp á 10.000 dollarar, sum tá í tíðini hevur verið ein risastór upphædd í Rumenia. Tað vóru Missiónsfelagsskapirnir, NORWEGIAN MISSION TO THE JEWS og THE HEBREW CHRISTIAN ALLIANCE, sum samráddust við Rumensku myndugleikarnar.
Leiðarar í undirgrundskirkjuni/-samkomuni í Rumenia, heittu innarliga á Wurmbrand-hjúnini, tá tey høvdu búsett seg í Vesturheiminum, um at verða røddin hjá atsøktu samkomuni/kirkjuni handan jarntjaldið. Hesa uppgávu tóku tey upp á seg í fullum álvara, og halgaðu restina av lívi teirra til Rødd pínslaváttana/The Voice of the Martyrs. Tey ferðaðust um allan heimin sum rødd teirra atsøktu. Tey skrivaðu og góvu út blaðið, The Voice of the Martyrs, sum eisini kom út á donskum máli Martyrernes Røst, og sum stórt tal av føroyingum hava fingið regluliga sendandi í fleiri áratíggir.
Tey hava skrivað og givið út væl meir enn 20 bøkur. Tann best kenda bókin er Tortured for Christ. Hon kom eisini út á donskum undir heitinum Tortur for Kristi skyld. Bókin er væl lisin millum føroyingar, og er at finna í mongum føroyskum heimum um alt landið.
Tað var í hesi tænastu, at tey vitjaðu í Føroyum í september í 1977 og 1981. Alt Guds fólk og allar samkomur og kirkjur í Føroyum tók ímóti teimum við opnum ørmum og oyrum. Fólk streymaði í hallirnar at hoyra teirra aktuella boðskap. Hetta vóru spennandi dagar, ikki minst fyri tá 27 ára gamla tulkin, Poul Jóhan Djurhuus, sum sigur, at hann vildi ikki verið hesa erfaringina uttan, tí hetta gav honum so ómetaliga nógv, sum hann hevur notið ríka signing av til dagin í dag.
Øll møtini vóru bandaði á kassettubond, sum vóru seld í stórum tali. Tað var blaðforlagið Nýtt lív, sum stóð fyri upptøkunum og útbreiðslu av bondunum. Hesar upptøkur eru nú lagdar út á netið við Evangelisku Røddini (EVR) – á síðuna Orðið.fo. Tú kanst hoyra møtini við at fara inn á:
http://ordid.fo/richard-wurmbrand-i-foeroyum/
Á bondunum hoyra vit Wurmbrand nágreiniliga siga frá hvussu hann og konan, og aðrir samvitskufangar, vóru viðfarnir hesi 14 árini hann sæt sum fangi, har av fleiri í myrkum fangaklivum undir jørð. Eisini hoyra vit hann greiða frá hvussu kreativir fangarnir vóru til tess at halda humørinum uppi.
Tað vóru bert 6 mánar millum andlátini hjá hjúnunum Sabinu og Richard Wurmbrand. Hon andaðist 87 ára gomul 11. august í 2000, og Hann andaðist 91 ára gamal 17. februar í 2001.
Í 2006, 5 ár eftir at hann andaðist, varð Wurmbrand skýrdur millum 5 tær størstu persónligheitirnar í Rumenia.
Um onkur er, sum eigur ella veit um filmupptøkur av møtunum, so vilja vit fegin frætta um hetta – TAKK!
Møtini kunnu hoyrast á:
http://ordid.fo/richard-wurmbrand-i-foeroyum/
Kristiliga Tíðindatænastan
v/poul jóhan djurhuus
gjaranes@gmail.com
Tlf: +298 228314
Skrivað: pjd, Glyvrar 10.02.2021
Keldur:
www.wikiward.com/en/richard_wurmbrand


text:
Leygardagin 2. januar kl. 11.00 skipar Roysnið fyri hálvmarathon kapping í Eysturoy.
Henda kapping hevur verið fastur táttur seinnu árini. Hon er samstundis fyrsta rennikappingin í nýggja árinum.
Veðrið avgerandi
Um tað viðrar, verður kappingin fyriskipað leygardagin 2. januar. Er veðrið ikki til vildar leygardagin, verður kappingin flutt. Endalig støða verður tikin fríggjakvøldið og kunngjørd á athletics.fo.
Rutan
Sum vanligt verður byrjað á vegnum oman til Funningsfjørð á leið áraka eystara tunnilsmunnanum. Runnið verður úteftir móti málinum á Tofta kei.
Á Skipanesi verður farið eftir niðara vegnum til Søldarfjarðar. Í Runavíkini verður sneitt oman á Fjøruveg við Sjómansheimið.
Bert fyri vaksin
At renna eitt hálvmarathon á hávetri er krevjandi. Tí hava fyrireikararnir gjørt av, at í hálvmarathon renningini leygardagin kunnu bert tey luttaka, ið eru fødd í 1995 ella fyrr.
Bólkarnir eru hesir:
-Kvinnur/Menn (f. -1995)
-Veteranar (f. 1955-64)
-Superveteranar (f. -1954)
Byrjað verður kl. 11
Hálvmarathon kappingin byrjar kl. 11.00 á vegnum oman til Funningsfjørð.
Tilmelding og gjald
Tilmelding fer fram her á heimasíðuni innan midnátt fríggjakvøldið 1. januar. Til ber eisini at melda til við startin kl. 10.45 kappingardagin.
Luttøkugjaldið, sum er kr. 50,-, verður goldið, tá startnummarið verður avheintað við startin leygardagin.


text:
Teoriskeið til persónbil og hýruvogn 2021:
https://koyr.fo/koyrikort-til-bolk-b/
Byrja verður 3. maj 2021, kl. 16.00 í Runavík, Skúlin við Løkin.
Eg havi eisini ein skúlavogn við automatiskum gearum.
ring ella send sms til 225 225 ella teldupost: akskulin@gmail.com og tit fáa svar uppá spurningar.
Møguleiki er at keypa gávukort við at ringja, skriva ella inni á www.koyr.fo og velja Eysturoy
Vit hava avtalu við Faroe Dive í Klaksvík, og koma teir regluliga út á Glyvarar og hava skeið har. Skeiði sum er 2 x 4 tímar, skal ikki vera eldri enn eitt ár, og kann sostatt takast í góðari tíð. Telmelding er neyðug til hesi skeið, ring 225 225 og hoyr nær næsta skeið byrjar.


text:
Hilary Swank
Hilary Ann Swank (fødd 30. juli 1974 í Lincoln, Nebraska) er amerikonsk sjónleikarinna.[1]
Hon byrjaði sína yrkisleið sum sjónleikari í 1992, tá hon spældi ein hjáleiklut í filminum 'Buffy the Vampire Slayer' og árið eftir í sjónvarpsrøðini 'Camp Wilder'. Gjøgnumbrotið kom longu í 1994 við sínum leikluti í filminum 'The Next Karate Kid'. Síðan tá hevur hon spælt nógvar leiklutir og hevur verið við bæði í filmum og sjónvarpsrøðum.
Gjøgnum árini hevur hon verið tilnevnd eitt ótal av heiðurslønum og virðislønum fyri sítt arbeiðið sum sjónleikari, Hon hevur vunnið fleiri, m.a. tvær Oscar-virðislønir og tvær Golden Globe-virðislønir fyri besta kvinnuliga høvuðsleiklut. Í 2007 varð hon heiðrað við einari stjørnu á Walk of Fame í Hollywood.
Ávísingar úteftir[rætta | rætta wikitekst]
- Hilary Swank, imdb.com (á enskum)
- Hilary Swank, svenskfilmdatabas.se (á svenskum)
Keldur[rætta | rætta wikitekst]
- ↑ Hilary Swank, imdb.com


text:
Uglur eru roknaðar upp í rovfuglar, men tær drepa lítið annað enn rottur og mýs. Og tað eru tær væl lagaðar til. Eyguni eru avbara stór og nógv kúput. Tí síggja tær frálíka væl í myrkri, men tola ikki dagsljós í sjónina. Fjaðrarnar uttan um eyguni gera seg til ein stóran flatan ring, ið aftantil liggur sum eitt lok yvir hinum sera stóru oyrnaholunum; tá ið tær gloppa tað lokið útfra, hoyra tær óføra væl. Men sjálvar hoyrast tær als ikki, so stillisliga flúgva tær. Allan dagin sita tær stillar og krógva seg; í skýmingini, tá ið rottur og mýs koma út at fáa sær, tá fara tær við. Hendir tað seg, at tær noyðast út á degi, eru tær illa fyrikomnar; næstan allir fuglar leggjast á tær, arga tær og píska tær, og hálvblindar, sum tær tá eru, fáa tær ikki vart seg.
Úr: Mikkjal á Ryggi: Fuglabókin, Dýralæra II. 1951.


text:
-
Rafting en el Cañón del Atuel
nálægt Rincón del Atuel, Mendoza (Argentina)
-
-
Mendoza
nálægt Mendoza, Mendoza (Argentina)
-
-
Veinticinco de Mayo - Veinticinco de Mayo
nálægt Veinticinco de Mayo, Mendoza (Argentina)
Staðir í Mendoza
- Ferlar í Agrelo
- Ferlar í Agua Nueva
- Ferlar í Aldea La Primavera
- Ferlar í Alto del Salvador
- Ferlar í Alto Verde
- Ferlar í Altos del Olvido
- Ferlar í Anchoris
- Ferlar í Ancón
- Ferlar í Andrade
- Ferlar í Arroyito
- Ferlar í Bajo Lunlunta
- Ferlar í Baños Lunlunta
- Ferlar í Barcala
- Ferlar í Bardas Blancas
- Ferlar í Barrancas
- Ferlar í Barraquero
- Ferlar í Bermejo
- Ferlar í Blanco Encalada
- Ferlar í Bowen
- Ferlar í Buena Nueva
- Ferlar í Butacó
- Ferlar í Cacheuta
- Ferlar í Calmucó
- Ferlar í Campo Los Andes
- Ferlar í Canalejas
- Ferlar í Capacho
- Ferlar í Capdeville
- Ferlar í Capilla del Rosario
- Ferlar í Carmensa
- Ferlar í Chacras de Coria
- Ferlar í Chapanay
- Ferlar í Chilecito
- Ferlar í Coehue-Có
- Ferlar í Colonia Alvear
- Ferlar í Colonia Gobernador Ayala
- Ferlar í Colonia Las Rosas
- Ferlar í Colonia Palmera
- Ferlar í Colonia Sur
- Ferlar í Colonia Tres de Mayo
- Ferlar í Comandante Salas
- Ferlar í Coquimbito
- Ferlar í Corral de Lorca
- Ferlar í Corralitos
- Ferlar í Costa de Araujo
- Ferlar í Cruz de Piedra
- Ferlar í Cuadro Nacional
- Ferlar í Desaguadero
- Ferlar í El Algarrobal
- Ferlar í El Algarrobo
- Ferlar í El Borbollón
- Ferlar í El Borbolloncito
- Ferlar í El Carrizal de Abajo
- Ferlar í El Carrizal de Arriba
- Ferlar í El Central
- Ferlar í El Challao
- Ferlar í El Forzado
- Ferlar í El Manzano
- Ferlar í El Mirador
- Ferlar í El Nihuil
- Ferlar í El Paraíso
- Ferlar í El Parral
- Ferlar í El Pastal
- Ferlar í El Plumerillo
- Ferlar í El Retamo
- Ferlar í El Sauce
- Ferlar í El Sosneado
- Ferlar í El Vergel
- Ferlar í Esquina Pescadero
- Ferlar í Estación Uspallata
- Ferlar í Estancia El Cercado
- Ferlar í Estancia La Pampa
- Ferlar í Estancia Silva
- Ferlar í Eugenio Bustos
- Ferlar í Fray Luis Beltrán
- Ferlar í Gaspar Campos
- Ferlar í General Alvear
- Ferlar í General Gutiérrez
- Ferlar í General Lavalle
- Ferlar í General Ortega
- Ferlar í Gobernador Benegas
- Ferlar í Gobernador Civit
- Ferlar í Godoy Cruz
- Ferlar í Goicó
- Ferlar í Goudge
- Ferlar í Guido
- Ferlar í Haras General Las Heras
- Ferlar í Hornito del Gringo
- Ferlar í Ingeniero Giagnoni
- Ferlar í Ingeniero Gustavo André
- Ferlar í Jagüel Amarillo
- Ferlar í Jagüel de las Chilcas
- Ferlar í Jagüel de Maya
- Ferlar í Jaime Prats
- Ferlar í Jesús Nazareno
- Ferlar í Jocolí
- Ferlar í Jocolí Viejo
- Ferlar í Junín
- Ferlar í La Arboleda
- Ferlar í La Carrodilla
- Ferlar í La Cieneguita
- Ferlar í La Consulta
- Ferlar í La Cortadera
- Ferlar í La Costa
- Ferlar í La Dormida
- Ferlar í La Escandinava
- Ferlar í La Escondida
- Ferlar í La Holanda
- Ferlar í La Hullera
- Ferlar í La Jaula
- Ferlar í La Junta
- Ferlar í La Marzolina
- Ferlar í La Mora
- Ferlar í La Paz
- Ferlar í La Pega
- Ferlar í La Puntilla
- Ferlar í La Unión
- Ferlar í La Valenciana
- Ferlar í Lagunita
- Ferlar í Las Catitas
- Ferlar í Las Chacras
- Ferlar í Las Compuertas
- Ferlar í Las Cuevas
- Ferlar í Las Heras
- Ferlar í Las Leñas
- Ferlar í Las Loicas
- Ferlar í Las Malvinas
- Ferlar í Las Paredes
- Ferlar í Lomas Blancas
- Ferlar í Los Alamitos
- Ferlar í Los Árboles
- Ferlar í Los Molles
- Ferlar í Los Pejes
- Ferlar í Los Ramblones
- Ferlar í Los Sauces
- Ferlar í Luanco
- Ferlar í Luján de Cuyo
- Ferlar í Lunlunta
- Ferlar í Luzuriaga
- Ferlar í Maipú
- Ferlar í Malargüe
- Ferlar í Maquinista Levet
- Ferlar í Mayor Drumond
- Ferlar í Medrano
- Ferlar í Mendoza
- Ferlar í Minacar
- Ferlar í Minas Salagasta
- Ferlar í Monte Comán
- Ferlar í Ñacuñán
- Ferlar í Ñire-Có
- Ferlar í Nueva California
- Ferlar í Palmira
- Ferlar í Panqueua
- Ferlar í Pareditas
- Ferlar í Pedregal
- Ferlar í Pedro Vargas
- Ferlar í Perdriel
- Ferlar í Philipps
- Ferlar í Pichi Ciego
- Ferlar í Pirquita
- Ferlar í Polvaredas
- Ferlar í Potrerillos
- Ferlar í Pueblo Nuevo
- Ferlar í Puente de Hierro
- Ferlar í Puente del Inca
- Ferlar í Punta de Vacas
- Ferlar í Punta del Agua
- Ferlar í Raco
- Ferlar í Rama Caída
- Ferlar í Ranquil
- Ferlar í Ranquil- Co
- Ferlar í Ranquil del Norte
- Ferlar í Ranquilcó
- Ferlar í Ranquiles
- Ferlar í Real del Padre
- Ferlar í Resolana
- Ferlar í Rincón del Atuel
- Ferlar í Rivadavia
- Ferlar í Rodeo de la Cruz
- Ferlar í Rodeo del Medio
- Ferlar í Rodolfo Iselín
- Ferlar í Rodríguez Peña
- Ferlar í Russell
- Ferlar í Salto de las Rosas
- Ferlar í San Carlos
- Ferlar í San José
- Ferlar í San Martín
- Ferlar í San Miguel
- Ferlar í San Rafael
- Ferlar í San Roque
- Ferlar í Santa María de Oro
- Ferlar í Santa Rosa
- Ferlar í Soitué
- Ferlar í Termas Villavicencio
- Ferlar í Tres Esquinas
- Ferlar í Tres Porteñas
- Ferlar í Tunuyán
- Ferlar í Tupungato
- Ferlar í Ugarteche
- Ferlar í Uspallata
- Ferlar í Veinticinco de Mayo
- Ferlar í Villa Atuel
- Ferlar í Villa Bastía
- Ferlar í Villa Edelmira
- Ferlar í Villa Hipódromo
- Ferlar í Villa La Paz
- Ferlar í Villa Marini
- Ferlar í Villa Nueva
- Ferlar í Villa Seca
- Ferlar í Vista Flores
- Ferlar í Vistalba
- Ferlar í Zapata
Flokkar í Mendoza (Argentina)
- Bestu Fjórhjól ferlar í Mendoza (Argentina)
- Bestu Róður ferlar í Mendoza (Argentina)
- Bestu Alpagreinar ferlar í Mendoza (Argentina)
- Bestu Fjallahjól ferlar í Mendoza (Argentina)
- Bestu Útivist ferlar í Mendoza (Argentina)
- Bestu Götuhjól ferlar í Mendoza (Argentina)
- Bestu Seglbátur ferlar í Mendoza (Argentina)
- Bestu Hlaup ferlar í Mendoza (Argentina)
- Bestu Kajak/Kanó ferlar í Mendoza (Argentina)
- Bestu Gönguskíði ferlar í Mendoza (Argentina)
- Bestu Alpaferðir ferlar í Mendoza (Argentina)
- Bestu Loftbelgur ferlar í Mendoza (Argentina)
- Bestu Snjóskór ferlar í Mendoza (Argentina)
- Bestu Snjóbrettaiðkun ferlar í Mendoza (Argentina)
- Bestu Bíll ferlar í Mendoza (Argentina)
- Bestu Fjallaklifur ferlar í Mendoza (Argentina)
- Bestu Flugvél ferlar í Mendoza (Argentina)
- Bestu Útreiðar ferlar í Mendoza (Argentina)
- Bestu Ísklifur ferlar í Mendoza (Argentina)
- Bestu Götureiðhjól ferlar í Mendoza (Argentina)
- Bestu Off road Mótorhjól ferlar í Mendoza (Argentina)
- Bestu Skíðaiðkun um Dreifbýli ferlar í Mendoza (Argentina)
- Bestu Hellaskoðun ferlar í Mendoza (Argentina)
- Bestu Fjallahlaup ferlar í Mendoza (Argentina)
- Bestu Ganga ferlar í Mendoza (Argentina)
- Bestu Lest ferlar í Mendoza (Argentina)
- Bestu Gljúfraferðir ferlar í Mendoza (Argentina)
- Bestu Ferðareiðhjól ferlar í Mendoza (Argentina)
- Bestu Torfæruakstur ferlar í Mendoza (Argentina)
- Bestu Svifvængjaflug ferlar í Mendoza (Argentina)
- Bestu Línuskautar ferlar í Mendoza (Argentina)
- Bestu Stafaganga ferlar í Mendoza (Argentina)
- Bestu Trial-mótorhjól ferlar í Mendoza (Argentina)
- Bestu Enduro-mótorhjól ferlar í Mendoza (Argentina)
- Bestu Sund ferlar í Mendoza (Argentina)
- Bestu Ratleikur ferlar í Mendoza (Argentina)
- Bestu Multisport ferlar í Mendoza (Argentina)
- Bestu Stand up Paddle ferlar í Mendoza (Argentina)
- Bestu Berum Fótum ferlar í Mendoza (Argentina)
- Bestu Canicross ferlar í Mendoza (Argentina)
- Bestu Hjóla-/ Hlaupabretti ferlar í Mendoza (Argentina)
- Bestu Fjallahjól með einu Hjóli ferlar í Mendoza (Argentina)
- Bestu Húsbíll ferlar í Mendoza (Argentina)
- Bestu Úlfaldi ferlar í Mendoza (Argentina)
- Bestu Freeride Skíði ferlar í Mendoza (Argentina)
- Bestu Flygildi ferlar í Mendoza (Argentina)
- Bestu Vélbátur ferlar í Mendoza (Argentina)
- Bestu Fuglaskoðun ferlar í Mendoza (Argentina)
- Bestu Reiðhjólakerra ferlar í Mendoza (Argentina)
- Bestu Handknúið Reiðhjól ferlar í Mendoza (Argentina)
- Bestu Flúðasigling ferlar í Mendoza (Argentina)
- Bestu Fjallabrun MTB ferlar í Mendoza (Argentina)
- Bestu Joëlette ferlar í Mendoza (Argentina)
- Bestu Barnakerra ferlar í Mendoza (Argentina)
- Bestu Splitboard ferlar í Mendoza (Argentina)
- Bestu Gravel Reiðhjól ferlar í Mendoza (Argentina)
- Bestu Rafmagnshjól ferlar í Mendoza (Argentina)
- Bestu Plogging ferlar í Mendoza (Argentina)
- Bestu Bikepacking ferlar í Mendoza (Argentina)


text:
Spurningar til koyriroynd
Biltøkni í samband við koyriroyndina
Koyriroyndin nærkast, og undir royndini er næmingurin bilførari fyri fyrstu ferð, og skal kannað um bilurin er í ansvarligum og lóligum standi.
Aðrenn royndina kann man blíva biðin um at kannað nøkur ting við bilinum, um tey eru í ordan, og tað skula tit duga uttanat. Vit gjøgnumganga tað saman í bilinum eisini.
MOTORUR OG ÙTSTOYT:
- Motorurin skal verða reinur og tættur. (Má ikki leka olja ella brennievni)
- Ùtstoyti skal sita fast og ikki larma óneyðuga illa.
- Útstoyti skal verða forsýna við einum ljóðdempara.
SKROKKURIN
Skrokkurin skal verða uttan skarpar kantar.
DEKK:
- Dekk, felga og hjulleiðir skula verða uttan skaða.
- Dekkmynstri má ikki fara undir 1,6 mm. (3.0 mm fyri vetrar dekk)
- Øll 4 hjólini skula verða av sama slag. ( T.d. summar dekk / vetrar dekk )
- Luft trykki í dekkunum skal verða pumpa upp eftir hvat bil framleiðarin sigur. T.d. 2.2 bar framman og 2.4 bar aftan. (Mátitól finnast í Effo/Magn o.l.) (Rætt dekktrýst kann síggjast í instruktiónsbókini fyri bilin, ella í hurðakarminum hjá førarinum)
- Vetrar dekk eru merkt við “M+S”, “MS”. M&S”, “M-S” ella “Mud and Snow”
- Vetrar dekk er krav frá 1. desember til 30. apríl, uttan so, at akfarinum er tryggjað nóg gott vegtak, tá hálka er, við at akfarið er skøtt við ketum á hjólunum á trekkakslinum.
- Ikki er loyvt at nýta píkadekk í tíðarskeiðinum frá 1. mai til 15. oktober. Píkadekk eru loyvd í tíðarskeiðnum: 16. okt. til 30. apríl.
- Nøkur dekk er ætla at mala ein ávísan veg, og hava hesi dekkini ein píl við tekstinum “Rotation” á síðini á dekkinum sum vísir hvønn veg dekkið skal mala. Vit skula duga at síggja at dekki er rætt ásett, so tað fylgir pílinum.
STOYTDOYVARI:
Stoytdoyvarar, sum skula verða á øllum hjólum hava til uppgávu at steðga fjaringini so bilurin ikki blívur við at danda.(Max 2 ferðir) Stoytdoyvarar viðvirka til at fáa betur vegtak.
- Man kannar um stoytdoyvarinir riggar við at trýsta hart niður á bilin, omanfyri stoydoyvarin sum skal kannast.
- Bilurin skal standa stillur, tá man steðgar at trýsta niður á bilin.
- Hetta ger man við allar 4 stoytdoyvarinir.
STÝRISKIPAN:
- Stýriskipanin skal kunna stýrast lætt, trygt og skjótt.
- Stýriskipanin skal rætta upp av sær sjálvum, uttan misljóð.
- Róðri skal kunna snarast frá síðu til síðu, uttan at tað kennist tungt, ójavnt ella ljóðar undarligt
RÒÐURSLØR:
- Róðurslør er at hjólini ikki fylgja við tá man flytur uppá róðri.
- Flestu bilar hava tannstongstýring, og tá skal einki slør verða.
EFTIRLIT VIÐ RÒÐURSLØR.
- Starta bilin.
- Rulla vindeyga niður, og stilla teg uttanfyri vindeyga.
- Flyt uppá róðri, og hygg eftur at hjólini fylgja við.
FLOYTA:
- Floytan skal hava ein kláran og støðugan tóna, og bert nýtast til at fyribyrja vanda.
BREMSUR:
Fótbremsa:
- Bremsuskipanin skal verða 2-streingja, og skal kunna bremsa bilin á tryggan, skjótan og virknan hátt.
- Um tann eini strongurin í bremsuskipanini ikki riggar meira, má bilurin ikki koyra víðari.
- Skal rigga uppá øll 4 hjólini.
- Bremsuskipanin skal kunna bremsa bilin skjótt, sikkurt og verða virkin við øllum ferðum og vektum í bilinum.
Parkeringsbremsan(Hondbremsan):
- Skal verða mekanisk og virka uppá minst 2 hjul.
- Skal kunna halda bilinum á vegi við hallið. (18% hall)
- Hondbremsan skal kunna standa uppspent.
Neyðbremsa:
- Neyðbremsan kann verða tann eini strongurin í bremsuskipanini ella hondbremsan.
- Neyðbremsan er til at steðga bilinum, um nú okkurt blívur galið við fótbremsuni.
- Neyðbremsan skal kunna steðga bilinum á tryggan og virksaman hátt.
Kontrol af driftsbremsen: ( Fodbremsen )
- Bremsupedalurin skal hava eina skriðsikra yvurflátu.
- Bremsupedalurin skal sita fastur(Ikki flytast til síðurnar).
- Bremsupedalurin má ikki fara longur niður enn 1/2.
- Bremsupedalurin má ikki søkka niður, tá man heldur við jøvnum trýsti á pedalina.
- Bremsupedalurin skal hava 1 cm frígongd.
- Bremsuløgurin skal verða ímillum Min og Max merkini
Bremsuforsterkari(Vakumforsterkari):
- Pumpa bremsupedalina 6-8 ferðir við sløktum motori.
- Hald fótin niður á bremsupedalina.
- Starta motorin (Neyðugt at halda á koblingini eisini)
- Tá bilurin startar, skal bremsupedalurin fella nakað niður. (Ger hann tað, riggar bremsuforsterkarin)
LJÒS:
- Ljósini framman skula verða hvít/gul, og aftan skula tey verða reyð.
- Øll lyktapør skula verða líka.
Parkeringsljós:
- Mongd : 2 Stk.
- Skula ikki blenda
- Síggjast frá 300 metar frástøðu.
Nærljós:
- Mongd : 2 stk..
- Skula ikki blenda.
- Skula verða asymmetrisk til høgru.
- Nærljósið skal fella 1 cm pr. metur.
- Lýsa minst 30 metrar.
Kannað eftur at nærljósini fella 1% :
- Stilla teg frammanfyri bilin og legg ein fingur á ovara kant har ljósið lýsur á buksurnar.
- Gang so 1 metur burtur frá bilinum, og hygg so eftir um ljósið er follið 1 cm niður frá fingrinum.
Langljós:
- Mongd : 2 stk.
- Langljósini blenda.
- Lýsa minst 100 metrar.
Bakljós:
- Mongd : 2 stk.
- Litur : Skula verða reyðar.
- Skula ikki blenda.
- Síggjast frá 300 metrar frástøðu.
Bremsuljós:
- Mongd : 3 stk.
- Litur : Skula verða reyðar.
- Skula lýsa munandi sterkari enn bakljósini.
- Máa ikki blenda.
Endurskyn:
- Mongd : 2 stk.
- Litur : Reytt (Endurskyn eru aftan á bilinum)
- Máa ikki verða 3-kantaði.
Nummarplátu ljós:
- Mongd : Minst 1 stk. (Flestu bilar hava 2)
- Litur : Skal lýsa hvítt
- Skalt kunna lesa tekstin á nummarplátuni frá 20 metrar frástøðu.
Blinkuljós:
- Mongd : 6 stk.
- Litur : Appelsin gult.
- Skula síggjast týðuliga í sterkum sólarljósið.
- Skula blinka 60-120 ferðir pr. minutt.


text:
Hjúnaskilnaður
Matt.19:9: Og Eg sigi tykkum, at tann, ið skilst frá konu síni, táið tað ikki er fyri hor, og giftist við aðrari, drívur hor ; og tann, ið giftist við fráskildari kvinnu, drívur hor.
Onkur vil útleggja hetta soleiðis: um tað var fyri hor, so kundi tú skiljast, og giftast uppaftur, uttan at dríva hor. Men um so var, mótsegði Jesus sær sjálvum, tí í sama versi endar Hann: og tann, ið giftist við fráskildari kvinnu, drívur hor (Matt.19.9), og í versinum frammanundan:
“tað, sum tí Gud hevur bundið saman, má menniskja ikki skilja sundur”(Matt.19.6).
Táið tað var: ikki fyri hor.
Tað var loyvt, samb. skilnarbrævinum (5.Mós.24.1), at skiljast frá konu síni. Men um tosað varð um hor, var als ikki tosa um hjúnaskilnað ella skilnaðarbræv, tí tá skuldi tey bæði lata lív: ”Táið maður verður tikið í at liggja hjá giftari konu, so skulu tey bæði lata lív….” (5.Mós.22.22, Jóh.8.5). Men teir eftirlivandi óseku partarnir kundu frítt giftast uppaftur, tí maki teirra hevði jú lati lív.
Loyvi at skiljast, sambært skilnaðarbrævinum
Sambært skilnaðarbrævinum, táið tað ikki var fyri hor, ella sagt á annan hátt: fyri alt annað, “fyri nakað annað enn hor” (Matt.5.32). Hvat var so ”nakað annað, ella alt annað,” tað var um hann bert ”fann okkurt hjá henni” kundi hann geva henni skilnaðarbræv, og síðani giftast uppaftur (5.Mós.24.1). Eingin grund fyri at tosa um skilnað, tá tað var hor, tí tá var deyðadómur framdur, so hin parturin stóð fríur, at giftast uppaftur (5.Mós.22.28-29). Men hinvegin hevði tú loyvi at skiljast, ”fyri alt annað” enn hor, tí tá kundu tú nýta undantakslógina, skilnaðarbrævið, sum Móses fekk loyvi at geva teimum, tí hjørtur teirra vóru so hørð (Matt.19.8, 5.Mós.24.1).
Jesus avtekur skilnaðarbrævið
Men nú ger Jesus skilnaðarbrævið til einkis. Jesus setur tað úr gildi. Hann lyftir eisini alla lógina upp aftur á Guds høga støði (Matt.5.21-48). Hann sjálvur, er hægsti myndugleikin. Hægsti rættur hevði talað:
“Og Eg sigi tykkum.” Matt.19.9,
“Men Eg sigi tykkum.” (Matt.5.22,28,32,39,44).
Tann, ið giftist uppaftur drívur hor (Markus 10.12, Lukas 16.18).
Hetta sá út til at verða nýggir tankar, men so var als ikki, tí Jesus sipaði til umleið 2.500 ár frammanundan Mósesi, frammanundan skilnaðarbrævinum, frammanundan syndafallinum, til sjálva skapanina, til upprunaætlan Guds við hjúnabandinum.
Jesus lyftir lógarstøðið upp aftur á høga støði Guds
Jesus segði: “Hugsið ikki, at Eg eri komin at seta lógina úr gildi – ella profetarnar! Eg eri ikki komin at seta úr gildi, men at fullkoma.” (Matt.5.17).
Hann kom at lyfta teirra lága lógarstøði upp aftur til Guds ætlan frá byrjanini.
Og soleiðis at seta “skilnaðarbrævið” úr gildi, tí tað var ikki í uppruna ætlan Guds, men ein framskundað lóg av hørðum hjørtum, sum strongdu á Móses:
„Tí hjørtu tykkara eru so hørð, gav Móses tykkum loyvi at skiljast frá konum tykkara; men av fyrstum hevur ikki verið so.” (Matt.19.8).
Tað, sum Jesus kom at fullkoma í hesum føri var millum annað:
„Hava tit ikki lisið, at Skaparin av fyrstum gjørdi tey til mann og kvinnu…..tað, sum tí Gud hevur bundið saman, má menniskja ikki skilja sundur”(Matt.19.4,6).
Soleiðis fór Jesus aftur til hitt fullkomna hjúnabandi, sum Gud hevði innsett frá byrjanini (1.Mós.2.23-24).
Paulus ápostul lærdi somu læru um hjúnalagið: “ikki skiljast” x 4 (1.Kor.7.10-13).
PMH 1.4.03


text:
Kokubotnur; Teori
Fá ein vælvirkandi kokubotn!
Tey flestu vita, at kokubotnurin kann og eigur at venjast. Men veitst tú, hvussu tú kanst venja hesar goymdu vøddar?
Við at fylgja online frálæruni her á síðuni lærir tú, hvussu tú fært ein náttúrliga sterkan, elastiskan og vælvirkandi kokubotn. Málið er, at kokubotnurin at enda kann haldast viðlíka við bara at verða tikin við í tær dagligu rørslurnar.
Menn og kvinnur gera somu venjingar.
Veitst tú av, at kokubotnurin ger, at tú kanst halda tær, tá ið tú til dømis hostar, njósir, lyftir tungt ella líknandi?
Ert tú barnakona ella hevur tú nýliga átt?
Ella vilt tú bara styrkja kokubotnsvøddarnar og halda teir viðlíka?
Tað er ongantíð ov seint at byrja at venja kokubotnin.


text:
Í farnu vikuskifti skipaði eSport.fo fyri einari LAN kapping, har dentur var lagdur á PUBG. 3 ymiskir kappingar vóru á staðnum, og samstundis vóru eisini 3 online kappingar. Tilsamans vóru yvir 20.000,- í vinningum latnar spælarum.
Tiltakið eydnaðist sera væl, og skjótt eru vit klár til at avdúka fleiri LAN tiltøk, ið verða hýst í 2019. 82 luttakarar vóru skrásettir, og mett verður, at upp ímótir 100 vitjanir vóru til tilaktið avtrat teimum.
Vit takka Elding, Føroya Bjór og Pizza67 fyri stuðul og vinningum. Uttan teimum hevði tað ikki verið møguligt at hildi tiltakið, saman við teimum menna vit eSport í Føroyum.
Vinningarnir á tiltakinum vóru hesir:
#SQUAD
Nr 1 vinnur:
6000,- í virði frá Elding Elrisin, 4xHeadsets, 4xAstralis keppar, 4xJBL Speakers
864,- í virði frá Føroya Bjór, 1x Sisu kartong og 1x Jolly Kartong
1600,- í virði frá eSport.fo, 4x eLan #3 atgongumerkir
1800,- í virði frá eSport.fo, 4x custom made Hoodies. Spælarnir velja sama búmerkið og kunnu velja egna tekst á hvørja.
Nr 2 vinnur:
1032,- í virði frá Pizza67, 8x buffét
1600,- í virði frá eSport.fo, 4x eLan #3 atgongumerkir
1000,- gávukort frá Føroya Bjór
Nr 3 vinnur:
516,- í virði frá Pizza67, 4x Buffét
1000,- gávukort frá Føroya Bjór
#DUO
Nr 1 vinnur:
516,- virði frá Pizza67, 4x buffét
500,- gávukort frá Føroya Bjór
#SOLO
Nr 1 vinnur:
500,- gávukort frá Føroya Bjór
EYKA VINNINGAR
Vit lutað 2x av 4xPizza67 buffét til liðini ið fáa MEST kills í ávísum rundum. Júst hvørjar rundir verða avdúkaði seinni. Virði 516,- per lið, 1032,- tilsamans. GG Sama lið kann ikki vinna 2 ferðir eyka vinning, øll lið luttakað automatiskt.


text:
Í allar fagrastu líkindum til frælsan ítrótt, varð gjørt klárt til 2. umfar av GP BU. Sjálvdan – um nakrantíð – hevur veðrið verið so gott, tá tiltøk í frælsum ítrótti hava verið fyriskipað á Svangaskarði. Og undirtøkan var eisini stak góð. 78 luttakarar og 164 fráboðaðir startir boðaðu frá einari stuttligari og spennandi kapping.
Óluva Allansdóttir Joensen í longdarlopi
Men so kom sperðil í. Tí hóast FÍF fyri fleiri vikum síðani gjøgnum B68 hevði tryggjað sær rættindini til breytina, høvdu teir gloymt alt um hetta og lagt ein 1. deildardyst nett somu tíð sum okkara kapping skuldi fara fram. Nú vóru góð ráð dýr. Tingast varð til høgru og vinstru og at enda varð avrátt, at vit skuldu royna at koyra bæði tiltøkini, og bera yvir við hvørjum øðrum. Og sigast má, at sjálvt um kappingin bleiv nakað seinkað og nakað órógvað, so spældi bara væl av kortini.
Rúni Seloy fremstur á mál á 200m
Ilt er taka ávís úrslit burtur úr allari rúgvuni, men tvær kappingar sóu frammanundan út til at gerast sera spennandi. Tí hóast hetta eru barna- og ungdómskappingar, eru tað nakrir íðkarar, sum eru millum tey allarfremstu í landinum. Og her var í tveimum førum lagt upp til tvídyst millum rutinu og stjørnuskot. Fyrst á 200 m, har vit fingu ein dyst millum rutineraðu Rebekku Fuglø og framstormandi Elsu Berg. Rebekka fekk tó víst Elsu, at hon má heim at venja meira áðrenn hon kann kalla seg føroya skjótastu á 200 m. Bert 1/10 sek var Rebekka frá sínum egna meti frá seinastu oyggjaleikum. Elsa vann bólkin 14-15 ár meðan Rebekka vann bólkin 16-17 ár.
Bjørk, Rebekka, Elsa og Dagmar koma framvið 200m á 1.000m teininum
Hin tvídysturin var á 1.000 metrum millum rutineraða Rúna Seloy, sum nýliga var í Moskva og prógvaði sítt virði internationalt, og stjørnuskotið av Morskranesi, Marnar Djurhuus, sum seinasta vikuskiftið setti stevnumet á 2.000 metrum í siðbundnu kappingini í Savedalen, Svøríki. Aftur her var tað tann eldri, sum ikki vildi víkja sítt sæti sum besti miðteinari í Føroyum í løtuni. 7 sekund fekk hann lagt Marnar aftur um seg, men teir vístu báðir, at teir eru sannir úrmælingar. Rúni vann bólkin 16-17 ár, meðan Marnar vann bólkin 14-15 ár.
Tórur Mortensen stoytir kúlu. Karin K. Petersen var dómari í kúlustoyti og Andreas Josephsen í longdarlopi
Toppskorararnir í kvøld vóru Marnar Djurhuus (1.000 m) Bjørk Herup Olsen (1.000 m) og Dánjal Jákup Niclasen (200 m) Men eisini fleiri av teimum yngru royndust væl, og av feskum andlitum kunnu nevnast Tinna Berg Jørgensen og Katarina Høj, sum lógu væl omanfyri 700 stig.
Gwenael, Regin, Rúni og Marnar beint eftir 1.000m renningina
Tað var Treysti, sum stóð sum fyriskipari av kappingini. Við nýklæktum dómarum á øllum kappingargreinunum, verður hetta samstundis fyrsta kapping her heima, sum verður góðkend hjá Dansk Atletik Forbund – DAF. Øll úrslitini verða í nærmastu framtíð løgd inn á stóra úrslitadatabasuna hjá DAF, sum finst á www. statletik.dk
Rebekka, Bjørk, Dagmar, Anita og Elsa eftir 1.000m renningina
3. umfar av GP BU verður í Havn leygardagin 26. juni. Tá verður tað Hvirlan, sum stendur sum vertur. Greinarnar, sum kappast skal í, finna tit undir “reglur” á forsíðuni. Meira kunning umhesa kapping verður seinni.
Myndir sum Jonhard Larsen hevur tikið eru at finna HER


text:
Vit hava øll fráboðanarskyldu, um vit vita um eitt barn, sum er fyri vansorgan ella ágangi. Tað merkir, at tú hevur skyldu til at boða myndugleikunum frá, um tú fært kunnleika til slík viðurskifti.
Ítøkiliga er ein fráboðan eini boð til barnaverndartænastuna. Endamálið er at kunna barnaverndartænastuna um, at eitt barn møguliga hevur tørv á hjálp.
Ein fráboðan er eitt tekin um umsorgan fyri barninum, og kann hava sera stóran týdning fyri einstaka barnið, men kann eisini vera ein kærkomin hjálp hjá eini familju. Fráboðanin kann hava við sær ítøkiligar fyriskipanir, sum bøta um støðuna hjá barninum við hús. Talan kann t.d. vera um ráðgevandi familjusamrøður, stuðulsfólk ella familjuviðgerð. Aloftast verður ein loysn funnin í heiminum hjá barninum, men viðhvørt er neyðugt at taka onnur stig.


text:
Fiskivinnan stovnar felag at fremja burðardygd28. juni 2021
Nýggj nevnd í Ráfiskakeyparafelagnum10. mai 2021
Nýggj ársfrágreiðing um fiskivinnuna26. apríl 2021
Aðalfundur í Føroya Ráfiskakeyparafelag3. desember 2018
Fiskivinnuroyndir lýsir nú eftir verkætlanum19. november 2018
Heimsins størsta fiskavørumessa í Brussel hesa vikuna23. apríl 2018
Framløgudagur hjá Fiskivinnuroyndum 12. februar5. februar 2018
7,2 mió kr. tøkar at søkja frá Fiskivinnuroyndum13. november 2017
Norra og Russland samd um toskakvotuna fyri komandi ár16. oktober 2017
Føroyski básurin væl vitjaður á Seafood Expo Global 201628. apríl 2016
Væleydnað sjógætismessa í Brussel4. mai 2015
Skeið um útflutning av fiskavørum26. januar 2015
Russar leita eftir fiski25. august 2014
Aðalfundur í Føroya Ráfiskakeyparafelag5. mai 2014
Vænta príshækking á hvítfiski10. mars 2014
Lofotprodukt AS ársins navn í norsku fiskivinnuni6. januar 2014
Fiskivinnuroyndir stuðlar 18 verkætlanum í 20146. januar 2014
Nigeria ætlar at minka um innflutningin av fiskavørum21. oktober 2013
Bíligari toskur kann økja um marknaðarpartin í Evropa21. januar 2013
Noreg klárar ikki at framleiða øktu toskakvoturnar29. oktober 2012
Framløgudagur um Fiskivinnuroyndir14. februar 2012
Norðmenn satsa uppá marina biotøkni12. desember 2011
Norðmenn hava fingið MSC-góðkenning til tosk og hýsu5. desember 2011
Tilvitaðar sølumiðstøðir í Evropa5. september 2011
Lættari at útflyta feskan fisk til Russlands4. juli 2011
Fyrsta íslendska MSC-góðkenningin27. juni 2011
Fiskivinnuting í morgin 22. mars21. mars 2011
Framløgur um gransking innan fiskivinnuna28. februar 2011
Nýggj granskingarætlan fyri norsku fiski- og alivinnuna14. februar 2011
Verandi sporførisskipanir eru viðbreknar1. november 2010
ES herðir krøvini til veiðuváttanir27. september 2010
Dagatalið má skerjast fyri at verja ungfiskin21. juni 2010
ES innflytir meira og meira av fiskavørum8. mars 2010
Framløgur um fiskivinnuroyndir15. februar 2010
Tillukku til Plunges Saltis21. desember 2009
Kunningarfundur um nýggj krøv frá ES14. desember 2009
Marin gransking í heimsflokki23. november 2009
Neyvlýsing frá Ráfiskakeyparafelagnum26. oktober 2009
250 milliónir til norsku fiskivinnuna5. oktober 2009
Norðmenn hava gjørt avtalu við ES um veiðuváttan21. september 2009


text:
MM Fleyr fekk ein góðan start.
Tað var langtsíðani seinast, at Fleyr hevur vunnið í Fuglafirði í bestu deildini hjá monnum. Onkur vildi verða við, at tað vóru eini 5-6 ár síðani. Í gjár, sunnudagin 11.10.2015, eydnaðist tað tó liðnum úr Havn at vinna. 3-0 í settum, og við settúrslitunum 12-25, 23-25 og 23-25.
Undan dystinum vóru ÍF nakað skerdir, við at leikandi venjarin Boban Ilic var uttanlands í lestrarørindum. Fleyr var heldur ikki fullmannað. Rasmus Mortensen Potts var við á ferðini, men sat uttanfyri við skaða. Hárið sat tó perfekt á Kambsdali hendan dagin hjá Rasmussi, skal sigast. Tað gjørdi tað ikki hjá restini á liðnum, og tí eru tíverri ongar myndir frá dystinum.
Fuglfirðingar spældu í reyðum og Fleyr í bláum. ÍF legði út við at serva, og Fleyr stillaði upp við H2. Fróði og Rói byrjaðu á kantunum, Johan Arni og Niels Pauli á miðjuni, Bergur sum hevari, Uni á diagonal og Hjalmar sum libero. Fleyr kom illa frá byrjan í fyrsta setti. Aftur um 0-4 áðrenn fyrsta stigið kom til høldar, uttan at ÍF hevði nakað at bjóða í álopspartinum, men so byrjaði at ganga frægari. Fleyr kom upp á javnt, og liðini fylgdust síðani nøkur stig fram, áðrenn Fleyr liðið setti ferð á og fór undan fuglfirðingum. Álopspælið byrjaði at ganga frægari, og nógvar góðar servur frá serliga Róa og Fróða munaðu væl. Hjá ÍF riggaði minni væl, og tá móttøkurnar ikki komu nóg væl upp, høgdu fuglfirðingar torført við at koma við nøkrum aftursvari. Settið varð vunnið trygt 12-25.
Í 2. setti gjørdi Fleyr eina lítla broyting í uppstillinigini, við at Bogi kom inn á miðjuna. Stillað varð upp við H1. Fleyr tóktust at hava eina hampuliga leiðslu gjøgnum alt setti og álopsspælið út á kantarnar var eisini gott, men miðjan fekst ikki nóg væl við. Fleyr megnaði heldur ikki sama góða servutrýstið og ÍF tók eisini væl betri ímóti.Dómarnir, sum annars komu væl frá sínari uppgávu, dømdu fleiri tekniskar feilir, og spælarnir høvdu eitt sindur ilt við at finna linjuna. Hetta órógvaði nakað. Nakað inn í setti gjørdi venjarin hjá Fleyr, Kristian Mikkelsen, eina dupultinnskifting nakrar bóltar, við at seta Niels og Bjarna inn fyri Berg og Una. Hetta órógvaði ikki spælið stórvegis. Móti endanum gjørdist heilt tætt aftur, og ÍF vann seg upp á 23-24. Seinasta álopið átti tó Fleyr, sum avgjørdi setti við einum góðum smasji, áðrenn tað gjørdist óneyðuga spennandi.
3. sett valdi Kristian at gera nógvar útskiftingar. Hetta settið byrjaðu Jens Heri og Magnar á kantinum, Niels hevaði, Niels Pauli og Bogi á Miðgerði spældu á miðjuni, Bjarni Petersen var á diogonal og Hjalmar var libero. Úr triðja setti, er nógv positivt at taka heim við sær. Hóast nógvar broytingar, var spælið skilagott, og tær ferðirnar mótgongdin var, hálaði mann seg upp aftur. ÍF hevði leiðsluna tað mesta av settinum, men Fleyr hekk allatíðina við. Móti endanum gjørdist aftur javnt og Fleyr vann seg fram um. Kanska fyri fyrstu ferð í settinum. Tað var debutanturin í meistaradeildini hjá Fleyr, Bjarni Petersen, sum avgjørdi seinasta bóltin. Við støðuni 23-24 til teir bláu, átti liðið úr høvuðsstaðnum servuna og ÍF fyrsta álopið. Bólturin varð hevaður út til kanska besta álopsspælarin í deildini, Bárður Jacobsen, men har timaði og setti Bjarni blokkin perfekt, og so endaði bólturin í gólvinum hinumegin, og dysturin var hervið avgjørdur.
Samanumtikið ein góður dagur á Kambsdali. Á heimferðini vildu ungu mennirnir sleppa at hoyra alt hetta nýggja, men Jens Heri spældi Sputnik og Alan Jackson allan vegin suður aftur til Havnar. Komandi sunnudag er næsta royndin á skránni, tá nýggja liðið í deildini, Ternan, kemur á vitjan í Gundadalshøllini.
Koyr á Fleyr!


text:
Upptakt: 07 Vestur - B68
Leygardagin bresta uppflytararnir saman á Dungasandi í spennandi uppgerð um trý sera umráðandi stig. Og, um seinasti dysturin okkara millum er eftirfarandi, verður tað uttan floyalshandskar og við stórum undirhaldsvirði.
Bæði liðini taptu fyrsta umfarið, og, hóast enn einki er avgerandi, fær úrslitið heilt víst ávirkan á vónirnar til úrtøkuna hetta kappingarárið, sum júst er byrjað. B68 høvdu trupla byrjan móti gull-kandidatunum úr Klaksvík og tað endaði við at 0-4 stórtapi á heimavølli, og vit, hóast til tíðir javnan dyst, taptu 0-2 móti B36.
Seinast vit møttu B68 á Dungasandi var í oktobur. Dysturin var rættiliga kontantur og til tíðir harður og rokaligur. Nógv var uppá spæl og tað var tíðiligt at hvørgin parturin ætlaði sær av vøllinum uttan stig.
Dann legði okkum á odda eftir hálvan tíma og vit áttu munin nærum allan dystin. Í yvirtíðini avgjørdi Marjus dystin eftir gott forarbeiði frá Zoran, og so kókaði yvir í seinasta minutti tá Radovanovic trumlaði ein av okkara niður. Tað endaði við reyðum til Martin og Radovanovic.
B68 hevur, eins og vit, styrkt um hópin til kappingina, og serliga áhugavert er tað, at teir fingu lokkað Lukasz Cieslewicz úr Gøtu inn á Toftir. Pólendingurin, hóast nú 33 ára gamal, fer uttan ivað at roynast toftamonnum ein fongur. Tríggir aðrir útlendingar eru komnir til felagið, umframt aðrar, har ímillum Steffan Løkin, sum er komin frá grannunum úr Runavík.
07 Vestur tóku sunnudagin móti B36. Dysturin varð til tíðir javnur, og vit høvdu okkara støður og onkran stóran møguleika, hóast vit beint undan dystarbyrjan máttu taka báðar miðverjarnar, Dann og Heina, av byrjanaruppstillingini. Eiler og Dánial Pauli royndust væl, men tað ávirkaði okkum uttan iva.
Vit vóru omaná í fjør, tá vit møttu B68, og endaðu eisini 8 stig frammanfyri teir tá avtornaði, vit á 2. plássi og teir á 4. Men tað var í fjør. Nú er nýtt kappingarár og so er spurningurin hvør er betri fyri, betri fyrireikaður, hevur styrkt seg best og hvør dregur longra stráðið.


text:
Vælkomin til Online booking
søn
24
Okt
2021
Tíðarbílegging
Henda nettænastan gevur tær møguleikan at bíleggja tíð hjá VeraKlipt, júst tá tað hóskar tær, tó í seinasta lagi 4 tímar áðrenn viðgerðin skal byrja. Vilt tú bíleggja tíð seinni enn tað, kanst tú seta teg í beinleiðis samband við okkum.
Nýggir brúkarar
Skriva títt bíleggingarnummar í teigin í erva. Hevur tú einki bíleggingarnummar, mást tú trýsta á leinki ”stovna brúkara”. Síðani senda vit tær eitt sms við tínum bíleggingarnummari. Minst til at bíleggingarnummarið er persónligt og má ikki latast øðrum.
Viðgerðin
Tað er oftani ymiskt, hvussu fólk ynskja at seta eina viðgerð saman. Hetta merkir, at ikki allar viðgerðir kunnu bíleggjast á netinum. Vinarliga vend tær til okkara, um tú ikki finnur ta viðgerð, tú ynskir, í bíleggingarskipanini.
Vit síggjast!


text:
Vinnulívsrættur
Her fær tú innlit í lógir og aðrar rættarreglur, ið eru galdandi í vinnulívinum. Fyri at eitt vinnulív skal virka væl, er umráðandi, at tað hevur skipaði viðurskifti at arbeiða undir. Tað er her vinnulívsrætturin kemur inn sum ein sera týðandi lærugrein á búskaparbreytini. Hóast hon í vavi bert er á C-stigi, er talan um høgt abstraktiónsstig, og tí er lærugreinin á triðja ári. Nomið verður við evni sum skyldur og rættindi í sambandi við avtalu av ymiskum slag, millum landa rættareglur, arbeiðsmarknað og fiskivinnulóggávu.